Suvestinė redakcija nuo 2017-07-14 iki 2017-08-23

Įsakymas paskelbtas: TAR 2017-06-09, i. k. 2017-09726

LIETUVOS RESPUBLIKOS ŪKIO MINISTRAS

ĮSAKYMAS

dėl 2014–2020 mETŲ europos sąjungos fondų investicijų veiksmų programos 9 prioriteto „VISUOMENĖS ŠVIETIMAS IR ŽMOGIŠKŲJŲ IŠTEKLIŲ POTENCIALO DIDINIMAS“ priemonės nr. 09.4.3-ESFA-T-846 „Mokymai užsienio investuotojų darbuotojams“ projektų finansavimo sąlygų aprašo patvirtinimo

2017 m. birželio 8 d. Nr. 4-341

Vilnius

Vadovaudamasis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, 6.2.7 papunkčiu ir atsižvelgdamas į Lietuvos Respublikos finansų ministerijos 2016 m. rugsėjo 5 d. raštą Nr. (24.39)-6K-1606285 „Dėl projektų finansavimo sąlygų aprašų derinimo“,

t v i r t i n u 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-T-846 „Mokymai užsienio investuotojų darbuotojams“ projektų finansavimo sąlygų aprašą (pridedama).

Ūkio ministras	Mindaugas Sinkevičius

PATVIRTINTA

Lietuvos Respublikos ūkio ministro

2017 m. birželio 8 d. įsakymu Nr. 4-341

2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKJŲJŲ IŠTEKLIŲ POTENCIALO DIDINIMAS“

PRIEMONĖS NR. 09.4.3-ESFA-T-846 „Mokymai užsienio investuotojų darbuotojams“ PROJEKTŲ FINANSAVIMO SĄLYGŲ APRAŠAS

I SKYRIUS

BENDROSIOS NUOSTATOS

1. 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-T-846 „Mokymai užsienio investuotojų darbuotojams“ projektų finansavimo sąlygų aprašas (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus (toliau – paraiška) pagal 2014–2020 metų Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8 d. įgyvendinimo sprendimu, kuriuo patvirtinami tam tikri 2014–2020 metų Europos Sąjungos fondų investicijų veiksmų programos elementai, kad, siekiant investicijų į ekonomikos augimą ir darbo vietų kūrimą tikslo, iš Europos regioninės plėtros fondo, Sanglaudos fondo, Europos socialinio fondo ir specialaus asignavimo Jaunimo užimtumo iniciatyvai būtų teikiama parama Lietuvos Respublikai (apie nurodytą sprendimą Europos Komisija pranešė dokumentu Nr. C(2014)6397), 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-T-846 „Mokymai užsienio investuotojų darbuotojams“ (toliau – Priemonė) finansuojamas veiklas, iš Europos Sąjungos struktūrinių fondų lėšų bendrai finansuojamų projektų (toliau – projektai) vykdytojai, įgyvendindami pagal Aprašą finansuojamus projektus, taip pat institucijos, atliekančios paraiškų vertinimą, atranką ir projektų įgyvendinimo priežiūrą.

2. Aprašas yra parengtas atsižvelgiant į:

2.1. 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos ūkio ministro 2014 m. gruodžio 19 d. įsakymu Nr. 4-933 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinių rodiklių skaičiavimo aprašo patvirtinimo“ (toliau – Priemonių įgyvendinimo planas);

2.2. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.3. 2014 m. birželio 17 d. Komisijos reglamentą (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL 2014 L 187, p. 1) (toliau – Bendrasis bendrosios išimties reglamentas);

2.4. 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašą, patvirtintą Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (toliau – Veiksmų programos stebėsenos rodiklių skaičiavimo aprašas);

2.5. Rekomendacijas dėl projektų išlaidų atitikties Europos Sąjungos struktūrinių fondų reikalavimams, patvirtintas Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014–2020 metų Europos Sąjungos fondų investicijų veiksmų programos valdymo komitetų 2014 m. liepos 4 d. protokolu Nr. 34 (su vėlesniais pakeitimais) ir paskelbtas Europos Sąjungos (toliau – ES) struktūrinių fondų svetainėje www.esinvesticijos.lt (toliau – Rekomendacijos dėl projektų išlaidų atitikties Europos Sąjungos struktūrinių fondų reikalavimams).

3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose ir dokumentuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“.

4. Apraše vartojamos kitos sąvokos:

4.1. Darbo vieta – įmonės veiklai vykdyti neterminuotam laikotarpiui sukurta darbo vieta visu etatu.

4.2. Didelė įmonė – juridinis asmuo, neatitinkantis labai mažos, mažos arba vidutinės įmonės apibrėžimo, nustatyto Lietuvos Respublikos smulkiojo ir vidutinio verslo plėtros įstatyme.

4.3. Investicijų plėtros projektas – per trejus metus iki paraiškos registravimo Europos socialinio fondo agentūroje (toliau – įgyvendinančioji institucija) dienos arba laiką nuo pareiškėjo (investuotojo) įregistravimo dienos (jeigu pareiškėjas (investuotojas) vykdo veiklą mažiau negu trejus metus ir vertinamas pareiškėjo (investuotojo) darbuotojų darbo užmokestis) įvykdyta, vykdoma ar planuojama per ne ilgesnį nei 36 mėnesių laikotarpį nuo iš Europos Sąjungos struktūrinių fondų lėšų bendrai finansuojamo projekto sutarties (toliau – projekto sutartis) pasirašymo dienos įvykdyti privaloma investicija (jei projektas nepriskiriamas naujam plyno lauko investicijų projektui).

4.4. Investicijų projektas – naujas plyno lauko investicijų projektas arba investicijų plėtros projektas (-ai).

4.5. Kompetencija – gebėjimas atlikti tam tikrą veiklą, remiantis įgytų žinių, mokėjimų, įgūdžių, vertybinių nuostatų visuma.

4.6. Kvalifikacija – formalus vertinimo ir pripažinimo proceso rezultatas, kuris pasiekiamas, kai už kvalifikacijos vertinimą ir pripažinimą atsakinga institucija nustato, kad asmens mokymosi rezultatai atitinka nustatytus standartus ir gaunamas kvalifikaciją patvirtinantis dokumentas (pažymėjimas).

4.7. Labai maža įmonė – kaip šį sąvoka apibrėžta Lietuvos Respublikos smulkiojo ir vidutinio verslo plėtros įstatyme.

4.8. Lemiama įtaka – padėtis, kai kontroliuojantysis asmuo įgyvendina ar turi galimybę įgyvendinti savo sprendimus dėl kontroliuojamojo ūkio subjekto ūkinės veiklos, organų sprendimų ar personalo sudėties, t. y. kontroliuojantysis asmuo tiesiogiai turi daugiau nei 50 procentų balso teisių.

4.9. Maža įmonė – kaip ši sąvoka apibrėžta Lietuvos Respublikos smulkiojo ir vidutinio verslo plėtros įstatyme.

4.10. Mokomas asmuo – projekto vykdytojo darbuotojas, dalyvaujantis projekto lėšomis finansuojamuose mokymuose.

4.11. Mokytojas – mokomus asmenis mokantis projekto vykdytojo darbuotojas.

4.12. Naujas plyno lauko investicijų projektas – pareiškėjo (investuotojo), kuris iki paraiškos pateikimo įgyvendinančiajai institucijai dienos nebuvo investavęs Lietuvos Respublikoje, vykdoma investicija, kai verslo tikslu investuojama į naujo statinio statybą ir įrengimą plyname lauke.

4.13. Nuotolinis mokymasis – tai nuoseklus savarankiškas ar grupinis mokymas (-is), kai mokomus asmenis ir mokytoją skiria atstumas ir (ar) laikas, o bendravimas ir bendradarbiavimas, mokymosi medžiaga pateikiama informacinėmis ir komunikacinėmis technologijomis.

4.14. Privaloma investicija – ne mažesnė kaip 3 000 000 Eur (trijų milijonų eurų) privati investicija arba sukurtos ne mažiau kaip 50 darbo vietų, arba visų pareiškėjo (investuotojo) darbuotojų vidutinis mėnesinis darbo užmokestis (bruto), ne mažiau kaip 1,5 karto didesnis nei vidutinis mėnesinis darbo užmokestis (bruto) Lietuvos Respublikoje.

4.15. Privati investicija – kaip ši sąvoka apibrėžta Lietuvos Respublikos investicijų įstatyme.

4.16. Plynas laukas – kaip ši sąvoka apibrėžta Lietuvos Respublikos investicijų įstatyme.

4.17. Specifinės kompetencijos – kompetencijos, būtinos konkrečioje darbo vietoje, norint atlikti tiesiogiai su darbu susijusias operacijas ir funkcijas.

4.18. Užsienio investuotojas – Aprašo 12 punkte nurodyti galimi pareiškėjai.

4.19. Vidutinė įmonė – kaip ši sąvoka apibrėžta Lietuvos Respublikos smulkiojo ir vidutinio verslo plėtros įstatyme.

5. Priemonės įgyvendinimą administruoja Lietuvos Respublikos ūkio ministerija (toliau – Ministerija) ir įgyvendinančioji institucija.

6. Pagal Priemonę teikiamo finansavimo forma – negrąžinamoji subsidija.

7. Projektų atranka pagal Priemonę bus atliekama tęstinės projektų atrankos būdu.

8. Pagal Aprašą projektams įgyvendinti numatoma skirti iki 10 230 778 Eur (dešimt milijonų dviejų šimtų trisdešimt tūkstančių septynių šimtų septyniasdešimt aštuonių eurų) ES struktūrinių fondų (Europos socialinio fondo) lėšų. Priimdama sprendimą dėl projektų finansavimo Ministerija turi teisę šiame Aprašo punkte nurodytą sumą padidinti, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama teisėtų pareiškėjų lūkesčių.

Punkto pakeitimai:

Nr. 4-413, 2017-07-13, paskelbta TAR 2017-07-13, i. k. 2017-12179

9. Priemonės tikslas – sudaryti sąlygas užsienio investuotojų darbuotojams įgyti specifinių kompetencijų ir prisitaikyti prie ūkio pokyčių.

10. Pagal Aprašą remiama veikla – užsienio investuotojų, investuojančių Lietuvos Respublikos teritorijoje į gamybą ir (ar) paslaugas, darbuotojų mokymas ir kvalifikacijos tobulinimas, įskaitant mokymo darbo vietoje organizavimą.

11. Pagal Apraše nurodytą remiamą veiklą kvietimą teikti paraiškas numatoma paskelbti 2017 m. II ketvirtį.

II SKYRIUS

REIKALAVIMAI PAREIŠKĖJAMS IR PARTNERIAMS

12. Pagal Aprašą galimi pareiškėjai yra užsienio investuotojas (įmonė), arba užsienio investuotojo (įmonės) Lietuvos Respublikoje įsteigtas (įsigytas) privatusis juridinis asmuo, kuriam užsienio investuotojas daro lemiamą įtaką, arba užsienio investuotojo (įmonės) įsteigtas filialas Lietuvos Respublikoje.

13. Pagal Aprašą partneriai negalimi.

14. Pareiškėjas turi atitikti Aprašo 18.2, 18.3 ir 18.4 papunkčiuose nustatytus reikalavimus.

15. Finansavimas negali būti skiriamas pareiškėjams Bendrojo bendrosios išimties reglamento 1 straipsnio 2–5 dalyse nustatytais atvejais. Pagal Aprašą finansavimas nėra teikiamas pareiškėjui, jei jis yra priskiriamas sunkumų patiriančios įmonės kategorijai, kaip apibrėžta Bendrojo bendrosios išimties reglamento 2 straipsnio 18 punkte.

16. Pareiškėjas, gavęs finansavimą pagal Priemonę ir (ar) 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonę Nr. 09.4.3-ESFA-K-805 „Žmogiškieji ištekliai Invest LT+“, teikti paraišką pagal Aprašą gali tik tuo atveju, jei iš Europos Sąjungos struktūrinių fondų lėšų bendrai finansuojamas projektas, kuriam yra gautas finansavimas, yra baigtas įgyvendinti.

III SKYRIUS

PROJEKTAMS TAIKOMI REIKALAVIMAI

17. Projektas turi atitikti Projektų taisyklių III skyriaus dešimtajame skirsnyje nustatytus bendruosius projektų reikalavimus.

18. Projektas turi atitikti šiuos specialiuosius projektų atrankos kriterijus, patvirtintus 2014–2020 metų Europos Sąjungos fondų investicijų veiksmų programos stebėsenos komiteto 2017 m. kovo 30 d. nutarimu Nr. 44P-2.1 (24):

18.1. Projektas atitinka Investicijų skatinimo ir pramonės plėtros 2014–2020 metų programos, patvirtintos Lietuvos Respublikos Vyriausybės 2014 m. rugsėjo 17 d. nutarimu Nr. 986 „Dėl Investicijų skatinimo ir pramonės plėtros 2014–2020 metų programos patvirtinimo“ (toliau – Programa), nuostatas (vertinama, ar projektai prisidės prie pirmojo Programos tikslo „Didinti tiesiogines investicijas į gamybos ir paslaugų sektorius“ ir trečiojo Programos tikslo „Aprūpinti Lietuvos verslą konkurencingais žmogiškaisiais ištekliais“ antrojo uždavinio „Sukurti nuolat veikiančias žmogiškųjų išteklių kompetentingumo tobulinimo priemones“ įgyvendinimo).

18.2. Pareiškėjo (investuotojo) privačių investicijų dydis į Lietuvos Respublikoje per trejus metus iki paraiškos registravimo įgyvendinančiojoje institucijoje dienos įgyvendintą, šiuo metu įgyvendinamą ar planuojamą per ne ilgesnį nei 36 mėnesių laikotarpį nuo projekto sutarties pasirašymo dienos įgyvendinti investicijų projektą paslaugų ar gamybos sektoriuje yra ne mažesnis kaip 3 000 000 Eur (trys milijonai eurų) arba tokio investicijų projekto metu sukurta (planuojama sukurti) ne mažiau kaip 50 darbo vietų visu etatu neterminuotam laikotarpiui, arba visų pareiškėjo (investuotojo) darbuotojų vidutinis mėnesinis darbo užmokestis (bruto) per trejus metus iki paraiškos registravimo įgyvendinančiojoje institucijoje dienos arba laiką nuo pareiškėjo (investuotojo) įregistravimo dienos (jeigu pareiškėjas (investuotojas) vykdo veiklą mažiau negu trejus metus), arba per projekto įgyvendinimo laikotarpį yra (planuojama, kad bus) ne mažiau kaip 1,5 karto didesnis nei vidutinis mėnesinis darbo užmokestis (bruto) Lietuvos Respublikoje (vertinama, ar investuotojo privačių investicijų dydis į Lietuvos Respublikoje per trejus metus iki paraiškos registravimo įgyvendinančiojoje institucijoje dienos įgyvendintą, šiuo metu įgyvendinamą ar planuojamą per ne ilgesnį nei 36 mėnesių laikotarpį nuo projekto sutarties pasirašymo dienos įgyvendinti investicijų projektą paslaugų ar gamybos sektoriuje yra ne mažesnis kaip 3 000 000 Eur (trys milijonai eurų) arba tokio investicijų projekto metu sukurta (planuojama sukurti) ne mažiau kaip 50 darbo vietų visu etatu neterminuotam laikotarpiui, arba visų (pareiškėjo) investuotojo darbuotojų vidutinis mėnesinis darbo užmokestis (bruto) per trejus metus iki paraiškos registravimo įgyvendinančiojoje institucijoje dienos arba laiką nuo pareiškėjo (investuotojo) įregistravimo dienos (jeigu pareiškėjas (investuotojas) vykdo veiklą mažiau negu trejus metus), arba per projekto įgyvendinimo laikotarpį yra (planuojama, kad bus) ne mažiau kaip 1,5 karto didesnis nei vidutinis mėnesinis darbo užmokestis (bruto) Lietuvos Respublikoje).

18.3. Pareiškėjas (investuotojas) yra arba užsienio investuotojas (įmonė), arba užsienio investuotojo (įmonės) Lietuvos Respublikoje įsteigtas (įsigytas) privatusis juridinis asmuo, kuriam užsienio investuotojas daro lemiamą įtaką, arba užsienio investuotojo (įmonės) įsteigtas filialas Lietuvos Respublikoje (vertinama, ar pareiškėjas (investuotojas) yra arba užsienio investuotojas (įmonė), arba užsienio investuotojo Lietuvos Respublikoje įsteigtas (įsigytas) privatusis juridinis asmuo, kuriam užsienio investuotojas daro lemiamą įtaką, arba užsienio investuotojo (įmonės) įsteigtas filialas Lietuvos Respublikoje. Pagal pateiktus dokumentus bus tikrinama investuotojo registracijos vieta užsienio valstybėje).

18.4. Pareiškėjo (investuotojo) pagrindinė veikla yra gamyba ar paslaugos, ir vidutinės metinės pagrindinės veiklos pajamos (įskaitant pareiškėjo (investuotojo) įmonių grupės pajamas) per trejus finansinius metus iki paraiškos registravimo įgyvendinančiojoje institucijoje dienos arba per laikotarpį nuo pareiškėjo (investuotojo) įregistravimo dienos (jeigu pareiškėjas (investuotojas) vykdė veiklą mažiau nei trejus finansinius metus) yra ne mažesnės kaip 300 000 Eur (trys šimtai tūkstančių eurų) arba pareiškėjo (investuotojo) turtas (įskaitant pareiškėjo (investuotojo) įmonių grupės turtą) per paskutinius finansinius metus iki paraiškos registravimo įgyvendinančiojoje institucijoje dienos yra ne mažesnis kaip 1 000 000 Eur (vienas milijonas eurų) (vertinama, ar pareiškėjo (investuotojo) pagrindinė veikla yra gamyba ar paslaugos, ir vidutinės metinės pagrindinės veiklos pajamos (įskaitant pareiškėjo (investuotojo) įmonių grupės pajamas) per trejus finansinius metus iki paraiškos registravimo įgyvendinančiojoje institucijoje dienos arba per laikotarpį nuo pareiškėjo (investuotojo) įregistravimo dienos (jeigu pareiškėjas (investuotojas) vykdė veiklą mažiau nei trejus finansinius metus) pagal pateiktus finansinės atskaitomybės dokumentus yra ne mažesnės kaip 300 000 Eur (trys šimtai tūkstančių eurų), arba pareiškėjo (investuotojo) turtas (įskaitant investuotojo įmonių grupės turtą) per paskutinius finansinius metus iki paraiškos registravimo įgyvendinančiojoje institucijoje dienos yra ne mažesnis kaip 1 000 000 Eur (vienas milijonas eurų).

19. Projektu turi būti prisidedama prie bent vieno Europos Sąjungos Baltijos jūros regiono strategijos, patvirtintos Europos Komisijos 2012 m. kovo 23 d. komunikatu Nr. COM(2012) 128 (toliau – ES BJRS), kuri skelbiama Europos Komisijos interneto svetainėje http://ec.europa.eu/regional_policy/sources/docoffic/official/communic/baltic/com_baltic_en.pdf, tikslo įgyvendinimo pagal ES BJRS veiksmų plane, patvirtintame Europos Komisijos 2015 m. rugsėjo 10 d. sprendimu Nr. SWD(2015)177 final, kuris skelbiamas Europos Komisijos interneto svetainėje http://ec.europa.eu/transparency/regdoc/rep/10102/2015/EN/10102-2015-177-EN-F1-1.PDF, numatytą politinę sritį „Švietimas“.

20. Teikiamų pagal Aprašą projektų veiklų įgyvendinimo trukmė turi būti ne ilgesnė kaip 36 mėnesiai nuo projekto sutarties pasirašymo dienos.

21. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto veiklų įgyvendinimo laikotarpis, nurodytas Aprašo 20 punkte, gali būti pratęstas Projektų taisyklių nustatyta tvarka ne ilgiau kaip 3 mėnesiams nepažeidžiant Projektų taisyklių 213.1 ir 213.5 papunkčiuose nustatytų terminų.

22. Projekto veiklos turi būti vykdomos Lietuvos Respublikoje arba ne Lietuvos Respublikoje, jei jas vykdant sukurti produktai, rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai. Jeigu projektų veiklos vykdomos ne ES valstybėse narėse, tokių veiklų išlaidos neturi viršyti 3 procentų projekto tinkamų finansuoti išlaidų sumos.

23. Tinkama projekto tikslinė grupė yra pareiškėjo (investuotojo) darbuotojai, dirbantys Lietuvos Respublikoje.

24. Projektu turi būti siekiama Priemonės įgyvendinimo produkto stebėsenos rodiklio „Dirbantieji, kurie dalyvavo ESF mokymuose, suteikiančiuose kvalifikaciją arba kompetenciją“, kodas P.S.407, kurio minimali siektina projekto reikšmė – 10 dirbančiųjų. Priemonės įgyvendinimo produkto stebėsenos rodiklio skaičiavimui taikomas Veiksmų programos stebėsenos rodiklių skaičiavimo aprašas, paskelbtas ES struktūrinių fondų svetainėje http://www.esinvesticijos.lt/lt/dokumentai/stebesenos-rodikliu-skaiciavimo-aprasai.

25. Projekto parengtumo reikalavimai nėra taikomi.

26. Negali būti numatyti projekto apribojimai, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.

27. Neturi būti numatyti projekto veiksmai, kurie turėtų neigiamą poveikį darnaus vystymosi principo įgyvendinimui.

28. Pagal Aprašą valstybės pagalba teikiama pagal Bendrojo bendrosios išimties reglamento 31 straipsnį. Aprašas nustato pagalbos mokymui teikimo sąlygas, kurios atitinka Bendrojo bendrosios išimties reglamento nuostatas ir yra suderinamos su vidaus rinka.

29. Projekto veikla turi būti pradėta įgyvendinti ne vėliau kaip per 6 mėnesius nuo projekto sutarties pasirašymo dienos. Projektas gali būti pradėtas įgyvendinti ne anksčiau nei po paraiškos registravimo įgyvendinančiojoje institucijoje dienos, tačiau projekto išlaidos nuo paraiškos registravimo iki finansavimo projektui skyrimo yra patiriamos pareiškėjo rizika. Projektas, kuriame numatyti mokymai darbo vietoje, gali būti pradėtas įgyvendinti ne anksčiau nei nuo projekto sutarties pasirašymo dienos. Jeigu projektas, kuriam prašoma finansavimo, pradedamas įgyvendinti iki paraiškos registravimo įgyvendinančiojoje institucijoje dienos, visas projektas tampa netinkamas ir jam finansavimas neskiriamas.

30. Projektas ir projekto veiklos negali būti finansuotos ar finansuojamos iš kitų Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (ar) savivaldybės, ES struktūrinių fondų, kitų ES finansinės paramos priemonių ar kitos tarptautinės paramos lėšų ir kurioms apmokėti skyrus ES struktūrinių fondų lėšų jos būtų pripažintos tinkamomis finansuoti ir (arba) apmokėtos daugiau nei vieną kartą, įskaitant de minimis pagalbą.

IV SKYRIUS

TINKAMŲ FINANSUOTI PROJEKTO IŠLAIDŲ IR FINANSAVIMO REIKALAVIMAI

31. Projekto išlaidos turi atitikti Projektų taisyklių VI skyriuje ir Rekomendacijose dėl projektų išlaidų atitikties Europos Sąjungos struktūrinių fondų reikalavimams išdėstytus projekto išlaidoms taikomus reikalavimus ir Bendrojo bendrosios išimties reglamento nuostatas. Projekto išlaidos, skirtos salės ir įrangos (mikrofono, nešiojamo kompiuterio ir vaizdo projektoriaus) nuomai, mokomų asmenų maitinimui, turi būti planuojamos vadovaujantis įgyvendinančiosios institucijos interneto svetainėje https://www.esf.lt/data/public/uploads/2016/10/prekiu-ir-paslaugu-rinkos-kainu-analize.xls skelbiama dažniausiai ESF projektuose naudojamų prekių ir paslaugų kainų rinkos analize ir vidutinių rinkos kainų tyrimu.

32. Didžiausia projektui galima skirti finansavimo lėšų suma yra 500 000 Eur (penki šimtai tūkstančių eurų), bet ne daugiau kaip 70 procentų visų tinkamų finansuoti projekto išlaidų. Vidutiniškai vienam projekte dalyvaujančiam asmeniui – mokomam asmeniui – galima skirti tiesioginių projekto išlaidų finansavimo lėšų suma yra 3 000 Eur (trys tūkstančiai eurų). Mažiausia projektui galima skirti finansavimo lėšų suma yra 10 000 Eur (dešimt tūkstančių eurų).

Punkto pakeitimai:

Nr. 4-367, 2017-06-26, paskelbta TAR 2017-06-26, i. k. 2017-10765

33. Maksimali projekto finansuojamoji dalis nurodyta Aprašo 1 lentelėje. Jeigu tarp mokomų asmenų yra dalis neįgaliųjų, didesnė finansuojamoji dalis taikoma tik šių asmenų mokymo išlaidoms.

1 lentelė. Projekto finansuojamoji dalis.

Eil. Nr.	Pareiškėjo statusas	Finansuojamoji dalis	Finansuojamoji dalis (neįgaliesiems mokomiems asmenims)
1.	Labai maža ir maža įmonė	iki 70 proc.	iki 70 proc.
2.	Vidutinė įmonė	iki 60 proc.	iki 70 proc.
3.	Didelė įmonė	iki 50 proc.	iki 60 proc.

34. Pareiškėjas privalo prisidėti prie projekto finansavimo trūkstama tinkamų finansuoti projekto išlaidų suma. Pareiškėjas savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo didesne nei reikalaujama lėšų suma.

35. Pagal Aprašą tinkamų arba netinkamų finansuoti išlaidų kategorijos yra nustatytos Aprašo 2 lentelėje.

2 lentelė. Tinkamų arba netinkamų finansuoti išlaidų kategorijos.

Išlaidų katego-rijos Nr.	Išlaidų kategorijos pavadinimas	Reikalavimai ir paaiškinimai
1.	Žemė	Netinkama finansuoti.
2.	Nekilnojamasis turtas	Netinkama finansuoti.
3.	Statyba, rekonstravimas, remontas ir kiti darbai	Netinkama finansuoti.
4.	Įranga, įrenginiai ir kitas turtas	Netinkama finansuoti.
5.	Projekto vykdymas	Tinkamomis finansuoti išlaidomis yra laikomos: 5.1. mokytojų darbo užmokesčio išlaidos, kai mokama už valandas, kurias mokytojai dalyvauja mokyme (moko). Šios išlaidos yra tinkamos finansuoti tik tais atvejais, jei pareiškėjas pats vykdo Aprašo 10 punkte nurodytų ir atitinkamai suplanuotų projekto mokymo veiklų dalį, nepirkdamas paslaugų; 5.2. mokytojų tiesiogiai su projektu susijusios kelionių Lietuvos Respublikoje išlaidos. Šios išlaidos yra tinkamos finansuoti tik tais atvejais, jei pareiškėjas pats vykdo Aprašo 10 punkte nurodytų ir atitinkamai suplanuotų projekto mokymo veiklų dalį, nepirkdamas paslaugų; 5.3. mokomų asmenų tiesiogiai su projektu susijusios kelionių Lietuvos Respublikoje išlaidos; 5.4. mokomų asmenų tiesiogiai su projektu susijusios kelionių į užsienio valstybes išlaidos; 5.5. išlaidos tiesiogiai su projektu susijusioms medžiagoms ir reikmenims, kurie priskiriami trumpalaikiam turtui, įsigyti. Šios išlaidos yra tinkamos finansuoti tik tais atvejais, jei pareiškėjas pats vykdo Aprašo 10 punkte nurodytų ir atitinkamai suplanuotų projekto mokymo veiklų dalį, nepirkdamas paslaugų; 5.6. įrankių ir įrenginių, priklausančių projekto vykdytojui, nusidėvėjimo, kiek jie nusidėvėjo naudojami vien mokymo projektui, išlaidos. Šios išlaidos yra tinkamos finansuoti tik tais atvejais, jei pareiškėjas pats vykdo Aprašo 10 punkte nurodytų ir atitinkamai suplanuotų projekto mokymo veiklų dalį, nepirkdamas paslaugų; 5.7. salės, įrangos nuomos išlaidos už valandas, kurias mokomi asmenys dalyvauja mokyme (netaikoma, kai vykdomi mokymai darbo vietoje); 5.8. mokomų asmenų maitinimo išlaidos (netaikoma, kai vykdomi mokymai darbo vietoje); 5.9. mokomų asmenų, kurie yra neįgalūs, apgyvendinimo Lietuvos Respublikoje išlaidos; 5.10. mokomų asmenų, kurie yra neįgalūs, apgyvendinimo užsienio valstybėse išlaidos; 5.11. su mokymo projektu susijusios konsultacinių paslaugų, t. y. mokymo organizavimo ir vykdymo, išlaidos; 5.12. išlaidos mokomiems asmenims už darbo laiko valandas, kurias mokomi asmenys dalyvauja mokyme (darbo užmokesčio išlaidos). Mokomų asmenų darbo užmokestis yra tinkamas kaip nuosavas pareiškėjo įnašas.
6.	Informavimas apie projektą	Netinkama finansuoti.
7.	Netiesioginės išlaidos ir kitos išlaidos pagal fiksuotąją projekto išlaidų normą	Tinkama finansuoti. Netiesioginių projekto išlaidų suma pagal fiksuotąją normą apskaičiuojama vadovaujantis Projekto taisyklių 10 priedu.

36. Aprašo 2 lentelės 5.2 ir 5.3 papunkčiuose nurodytos išlaidos apmokamos taikant kuro ir viešojo transporto išlaidų fiksuotąjį įkainį (toliau – transporto išlaidų fiksuotasis įkainis), kuris nustatytas vadovaujantis Lietuvos Respublikos finansų ministerijos atlikto Kuro ir viešojo transporto išlaidų fiksuotųjų įkainių nustatymo tyrimo ataskaitos, skelbiamos ES struktūrinių fondų svetainėje http://www.esinvesticijos.lt/lt/dokumentai/supaprastinto-islaidu-apmokejimo-tyrimai (toliau – Tyrimo ataskaita), duomenimis. Projekte visoms transporto išlaidoms turi būti taikomas vienodas transporto išlaidų fiksuotasis įkainis. Atnaujinus Tyrimo ataskaitą, atnaujintas transporto išlaidų fiksuotasis įkainio dydis nebus keičiamas projekto įgyvendinimo metu.

37. Aprašo 2 lentelės 5.4 ir 5.10 papunkčiuose nurodytos išlaidos apmokamos taikant mokomų asmenų kelionių mokytis į užsienį fiksuotuosius įkainius. Mokomų asmenų kelionių mokytis į užsienį fiksuotieji įkainiai nustatyti vadovaujantis Projektų taisyklių VI skyriaus trisdešimt penktojo skirsnio nuostatomis ir atsižvelgiant į Metodinius nurodymus dėl mokomų asmenų kelionių mokytis į užsienį fiksuotųjų įkainių taikymo (Aprašo 4 priedas). Atnaujinus Mokslinių išvykų išlaidų fiksuotųjų įkainių dydžių apskaičiavimo tyrimo ataskaitą, patvirtintą Lietuvos mokslo tarybos pirmininko 2014 m. spalio 6 d. įsakymu Nr. V-191 „Dėl Mokslinių išvykų išlaidų fiksuotųjų įkainių dydžių apskaičiavimo tyrimo ataskaitos patvirtinimo“, atnaujinti mokomų asmenų kelionių mokytis į užsienį fiksuotieji įkainiai bus taikomi projektams, dėl kurių projektų sutartys jau sudarytos.

38. Išlaidos, apmokamos taikant Aprašo 36 ir 37 punktuose nurodytus fiksuotuosius įkainius, turi atitikti šias nuostatas:

38.1. pagal fiksuotuosius įkainius apmokamos išlaidos turi atitikti Projektų taisyklių VI skyriaus trisdešimt penktajame skirsnyje nustatytus reikalavimus;

38.2. pareiškėjas turi teisę paraiškoje nurodyti ir mažesnius fiksuotųjų įkainių dydžius, nei jam taikomi Apraše nustatyti dydžiai;

38.3. projektų išlaidos, kurias numatyta apmokėti taikant fiksuotąjį įkainį, apmokamos atsižvelgiant į projekto sutartyje nustatytą fiksuotąjį įkainį ir projekto vykdytojo pateiktus dokumentus, kuriais įrodomas pasiektas rezultatas. Dokumentai, kuriuos reikia pateikti, įrodant pagal fiksuotąjį įkainį apmokomų rezultatų pasiekimą, nurodomi projekto sutartyje.

39. Projekto biudžetas sudaromas vadovaujantis Rekomendacijomis dėl projektų išlaidų atitikties Europos Sąjungos struktūrinių fondų reikalavimams. Paraiškos formos projekto biudžeto lentelė pildoma vadovaujantis projekto biudžeto formos pildymo instrukcija, pateikta Rekomendacijose dėl projektų išlaidų atitikties Europos Sąjungos struktūrinių fondų reikalavimams.

40. Nuotoliniai mokymai, pagal Aprašo 10 punkte nurodytą remiamą veiklą, yra galimi.

41. Nuotoliniams mokymams taikomi šie reikalavimai:

41.1. nuotolinių mokymų išlaidos gali sudaryti ne daugiau kaip 10 procentų projektui skirtų tinkamų finansuoti projekto išlaidų (nustatomų atliekant tinkamumo finansuoti vertinimą arba keičiant projekto sutartį);

41.2. nuotoliniai mokymai privalo būti derinami su auditorinėmis konsultacijomis (vaizdo, garso konferencijos) ir interaktyviomis diskusijomis. Auditorinėms konsultacijoms skirtos išlaidos yra priskiriamos nuotolinių mokymų išlaidoms;

41.3. turi būti nustatyta tarpinių mokymosi rezultatų kontrolės ir vertinimo sistema, mokomų asmenų pažangumo vertinimo kriterijai, kurso pabaigoje laikomas žinių patikrinimo testas;

41.4. kiekvienam mokomam asmeniui privalo būti sukurtas atskiras prisijungimo slaptažodis. Sistema turi fiksuoti kompiuterio interneto protokolo (IP) adresą, atsiskaitymui privalo būti užtikrintas nuotolinių mokymų archyvo (įskaitant mokomo asmens mokymosi laiką, kiekvieno vartotojo prisijungimo laiką ir pažangumo informaciją) prieinamumas. Jei vartotojas tapo neaktyvus, mokymosi sesija turi būti nutraukiama ne vėliau kaip po 15 minučių;

41.5. įdiegus nuotolinių mokymų sistemą, projekto vykdytojas turi įgyvendinančiajai institucijai suteikti prisijungimo kodus.

42. Pagal Aprašą netinkamomis finansuoti išlaidomis laikomos išlaidos:

42.1. mokymui, kurį vykdo įmonės laikydamosi nacionalinių privalomųjų mokymo standartų (pvz., darbų saugos mokymai, įmonių darbuotojų mokymai, susiję su pavojingais darbais, nustatytais Pavojingų darbų sąraše, patvirtintame Lietuvos Respublikos Vyriausybės 2002 m. rugsėjo 3 d. nutarimu Nr. 1386 „Dėl pavojingų darbų sąrašo patvirtinimo“, ar potencialiai pavojingais įrenginiais, nustatytais Potencialiai pavojingų įrenginių kategorijų sąraše, patvirtintame Lietuvos Respublikos Vyriausybės 2001 m. birželio 29 d. nutarimu Nr. 817 „Dėl teisės aktų, būtinų Lietuvos Respublikos potencialiai pavojingų įrenginių priežiūros įstatymui įgyvendinti, patvirtinimo“);

42.2. mokymo programų, metodikų, tyrimų, studijų, analizių ir panašiai rengimas, adaptavimas ar kita;

42.3. programinės įrangos kūrimas ir diegimas;

42.4. mokymo aplinkos diegimas ir priežiūra;

42.5. mokymai, skirti komandos, organizacijos kultūrai formuoti, asmeniniam efektyvumui ugdyti (pvz., konfliktams spręsti, stresui valdyti, bendravimui, motyvavimui, laikui planuoti, emociniam intelektui, lyderystei, pozityviam mąstymui, kūrybiškumo gebėjimams ugdyti ir pan.);

42.6. aukščiausio lygio vadovų (įmonės generalinis, vykdantysis direktorius) ir jiems tiesiogiai atskaitingų pagrindinių veiklų (gamybos, pardavimų, finansų ir pan.) vadovų mokymų išlaidos;

42.7. mokymai, susiję su produkto, proceso ir paslaugų standartų (pvz., ISO 9001, OHSAS 18001, LEAN, TOC ir pan.) diegimu ir (arba) atnaujinimu;

42.8. apgyvendinimo, išskyrus būtinas neįgalių mokomų asmenų apgyvendinimo išlaidas, išlaidos;

42.9. įmonių, kurių pagrindinė veikla priskiriama Ekonominės veiklos rūšių klasifikatoriaus (EVRK 2 red.), patvirtinto Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“ (toliau – EVRK 2 red.), G sekcijai (išskyrus 45.2 ir 45.4 grupę, jei pagrindinę veiklos pajamų dalį sudaro techninės priežiūros bei remonto paslaugų pajamos), C sekcijos 11.01–11.05 ir 12 klasėms, R sekcijos 92 skyriui, mokomų asmenų mokymui;

42.10. nustatytos Projektų taisyklių VI skyriaus trisdešimt ketvirtajame skirsnyje;

42.11. išvardytos 2013 m. gruodžio 17 d. Europos Parlamento ir Tarybos reglamento (ES) Nr. 1304/2013 dėl Europos socialinio fondo, kuriuo panaikinamas Tarybos reglamentas (EB) Nr. 1081/2006 (OL 2013 L 347, p. 470), 13 straipsnio 4 dalyje;

42.12. paraiškos parengimo išlaidos;

42.13. mokymo pagal aukštojo mokslo studijų programas išlaidos;

42.14. neįvardytos Aprašo 2 lentelėje kaip tinkamos.

43. Pagal Aprašą teikiama valstybės pagalba mokymui nesumuojama su jokia kita pagalba, įskaitant de minimis pagalbą, susijusią su tomis pačiomis tinkamomis finansuoti išlaidomis, jei tokias išlaidas susumavus būtų viršyta Aprašo 1 lentelėje nurodyta projekto finansuojamoji dalis, kaip nustatyta Bendrojo bendrosios išimties reglamento 8 straipsnio 3 ir 5 dalyje.

44. Įgyvendinančioji institucija įsipareigoja kaupti informaciją apie pareiškėjui suteiktą valstybės pagalbą ir per 5 darbo dienas nuo valstybės pagalbos suteikimo pateikti duomenis apie suteiktą valstybės pagalbą Suteiktos valstybės pagalbos ir nereikšmingos (de minimis) pagalbos registrui, kurio nuostatai patvirtinti Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (de minimis) pagalbos registro nuostatų patvirtinimo“.

45. Projekto vykdytojui nepasiekus įsipareigotų pasiekti Priemonės įgyvendinimo stebėsenos rodiklių reikšmių, taikomos Projektų taisyklių IV skyriaus dvidešimt antrojo skirsnio nuostatos.

V SKYRIUS

PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS

46. Siekdamas gauti finansavimą pareiškėjas turi užpildyti paraišką, kurios iš dalies užpildyta forma PDF formatu skelbiama ES struktūrinių fondų svetainės www.esinvesticijos.lt skiltyje „Finansavimas“ prie paskelbto kvietimo teikti paraiškas „Susijusių dokumentų“.

47. Pareiškėjas pildo paraišką ir kartu su Aprašo 51 punkte nurodytais priedais iki kvietimo teikti paraiškas skelbime nustatyto termino paskutinės dienos teikia ją per Iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS), o jei nėra įdiegtos DMS funkcinės galimybės, teikia įgyvendinančiajai institucijai raštu (kartu pateikdamas į elektroninę laikmeną įrašytą paraišką ir priedus) Projektų taisyklių III skyriaus dvyliktajame skirsnyje nustatyta tvarka.

48. Jeigu vadovaujantis Aprašo 47 punktu paraiška teikiama raštu, ji gali būti teikiama vienu iš šių būdų:

48.1. įgyvendinančiajai institucijai teikiamas pasirašytas popierinis paraiškos ir jos priedų dokumentas (kartu pateikiama į elektroninę laikmeną įrašyta paraiška ir priedai). Paraiškos originalo ir elektroninės versijos turinys turi būti identiškas. Nustačius, kad paraiškos elektroninės versijos turinys neatitinka originalo, vadovaujamasi paraiškos originale nurodyta informacija. Paraiška gali būti pateikta registruotu laišku, per pašto kurjerį arba įteikta asmeniškai kvietime nurodytu adresu;

48.2. įgyvendinančiajai institucijai kvietime nurodytu elektroninio pašto adresu siunčiamas elektroninis dokumentas, pasirašytas saugiu elektroniniu parašu. Kai paraiška teikiama šiuo būdu, kartu teikiami dokumentai ir (arba) skaitmeninės pridedamų dokumentų kopijos elektroniniu parašu gali būti netvirtinami.

49. Jei paraiškos gali būti teikiamos per DMS, pareiškėjas prie DMS jungiasi naudodamasis Valstybės informacinių išteklių sąveikumo platforma ir užsiregistravęs tampa DMS naudotoju.

50. Jei laikinai nėra užtikrintos DMS funkcinės galimybės ir dėl to pareiškėjai negali pateikti paraiškos ar jos priedo (-ų) paskutinę paraiškų pateikimo termino dieną, įgyvendinančioji institucija paraiškų pateikimo terminą pratęsia 7 dienomis ir (arba) sudaro galimybę paraiškas ar jų priedus pateikti kitu būdu ir apie tai paskelbia Projektų taisyklių 82 punkte nustatyta tvarka.

51. Kartu su paraiška pareiškėjas turi pateikti šiuos priedus lietuvių kalba:

51.1. užpildytą Klausimyną apie pirkimo ir (arba) importo pridėtinės vertės mokesčio tinkamumą finansuoti iš Europos Sąjungos struktūrinių fondų ir (arba) Lietuvos Respublikos biudžeto lėšų, jei pareiškėjas prašo pridėtinės vertės mokesčio išlaidas pripažinti tinkamomis finansuoti, t. y. įtraukia šias išlaidas į projekto biudžetą. Šio klausimyno forma skelbiama ES struktūrinių fondų svetainės www.esinvesticijos.lt skiltyje „Dokumentai“, dokumento tipas „Paraiškų priedų formos“;

51.2. pareiškėjo steigimo dokumentų (įstatų (nuostatų ir (ar) statuto) nuorašą ar kopiją (taikoma tik tuo atveju, jei juridinio asmens duomenys nėra skelbiami Juridinių asmenų registre);

51.3. pareiškėjo (užsienio investuotojo) įmonės registracijos pažymėjimo kopiją (taikoma tik tuo atveju, jei juridinio asmens duomenys nėra skelbiami Juridinių asmenų registre);

51.4. pareiškėjo nuosavą indėlį įrodančius dokumentus (pagrindimas laisva forma);

51.5. pareiškėjo patvirtintus paskutinių trejų finansinių metų metinių finansinių ataskaitų rinkinius (netaikoma, jeigu pareiškėjas yra pateikęs metinių finansinių ataskaitų rinkinį Juridinių asmenų registrui). Jei pareiškėjas veikia mažiau nei trejus metus, teikiami pareiškėjo patvirtinti įmonės metinių finansinių ataskaitų rinkiniai pagal įmonės veikimo laiką iki paraiškos pateikimo įgyvendinančiajai institucijai dienos;

51.6. Smulkiojo ar vidutinio verslo subjekto statuso deklaraciją, kurios forma patvirtinta Lietuvos Respublikos ūkio ministro 2008 m. kovo 26 d. įsakymu Nr. 4-119 „Dėl Smulkiojo ar vidutinio verslo subjekto statuso deklaravimo tvarkos aprašo ir Smulkiojo ar vidutinio verslo subjekto statuso deklaracijos formos patvirtinimo“, išskyrus atvejus, kai pareiškėjas priskiria save didelei įmonei;

51.7. pažymą, išduotą ne anksčiau nei prieš 1 mėnesį iki paraiškos pateikimo įgyvendinančiajai institucijai dienos, įrodančią, kad pareiškėjas yra įvykdęs su mokesčių ir valstybinio socialinio draudimo įmokų mokėjimu susijusius įsipareigojimus (taikoma tik tais atvejais, kai pareiškėjas – užsienio investuotojas (įmonė);

51.8. dokumentų, įrodančių mokomo asmens neįgalumą (neįgaliojo pažymėjimas), kopijas (jei taikoma);

51.9. dokumentų, įrodančių užsienio investuotojo lemiamą įtaką pareiškėjui, kai pareiškėjas yra Lietuvos Respublikoje įsteigtas privatus juridinis asmuo (pvz., juridinio asmens steigimo sutarties arba steigimo akto, kitų sandorių ar jų išrašų, atskleidžiančių užsienio investuotojo teises daryti lemiamą įtaką juridinio asmens ūkinei veiklai, jo organų sprendimams ar personalo sudėčiai), kopijas;

51.10. dokumentus, įrodančius pareiškėjo privačių investicijų dydį, nurodytą Aprašo 18.2 papunktyje (planuojant investicijas – ketinimo protokolo kopiją arba laisvos formos deklaraciją; investavus – audito ataskaitą, išlaidų patyrimo dokumentų kopijas (sąskaitas faktūras, pirkimo pardavimo sutartis (jei pareiškėjas yra užsienio investuotojo (įmonės) Lietuvos Respublikoje įsigytas privatusis juridinis asmuo);

51.11. dokumentus, įrodančius darbuotojų vidutinio mėnesinio darbo užmokesčio (bruto) dydį ir darbo vietų skaičių, nurodytą Aprašo 18.2 papunktyje (planuojant investicijas – ketinimo protokolo kopiją arba laisvos formos deklaraciją, investavus – laisvos formos raštą dėl vidutinio darbuotojų darbo užmokesčio apskaičiavimo arba išmokėto darbo užmokesčio laisvos formos suvestines pažymas);

51.12. informaciją apie gautą valstybės pagalbą, kitus finansavimo šaltinius ir duomenis, reikalingus projekto atitikčiai 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-T-846 „Mokymai užsienio investuotojų darbuotojams“ projektų finansavimo sąlygų aprašo nuostatoms ir projektų atrankos kriterijams įvertinti (Aprašo 3 priedas).

52. Vadovaujantis Projektų taisyklių 118 punkto nuostatomis, paraiška yra atmetama neprašius pareiškėjo pateikti papildomų dokumentų ar duomenų, papildyti ar patikslinti paraiškoje pateiktos informacijos šiais atvejais:

52.1. jei su paraiška nepateiktas bent vienas iš Aprašo 51.4, 51.6–51.12 papunkčiuose nurodytų priedų (jei jie yra taikomi);

52.2. jeigu paraiškos 5.1–5.3, 6 ir 7 dalys neužpildytos (daugiau nei trys paraiškos formos laukai neužpildyti) arba informacija daugiau nei trijuose laukuose pateikiama nesilaikant paraiškos pildymo instrukcijos (pvz., neaprašytas veiklos turinys, jos būtinumo pagrindimas, nenurodyti fiziniai rodikliai, veiklos trukmė, tikslinės grupės mokomų asmenų skaičius, grupių skaičius, neaprašytas veiklai įgyvendinti reikalingų išlaidų poreikio pagrindimas, nepateikti detalūs išlaidų apskaičiavimai ir kt.);

52.3. jeigu paraiškoje numatytos sąlygos netenkina Aprašo 12, 13, 16 punktuose, 18.2, 18.3, 18.4 papunkčiuose ir 24, 29, 32, 33, 34, punktuose nurodytų reikalavimų;

52.4. jei paraiška pateikiama anksčiau nei kvietimo teikti paraiškas skelbime nustatytas terminas, nuo kurio gali būti teikiamos paraiškos.

53. Paraiškos teikiamos nuolat iki kvietimo teikti paraiškas skelbime nustatyto termino. Tęstinė projektų atranka baigiama anksčiau, jeigu pagal priimtus sprendimus dėl projektų finansavimo ir pateiktas naujas paraiškas paskirstyta ir prašoma skirti finansavimo lėšų suma sudaro galimybę paskirstyti visą kvietimui teikti paraiškas skirtą lėšų sumą.

54. Pareiškėjai informuojami ir konsultuojami Projektų taisyklių II skyriaus penktajame skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktus yra nurodoma kvietimo teikti paraiškas skelbime, paskelbtame pagal Aprašą ES struktūrinių fondų svetainėje www.esinvesticijos.lt.

55. Įgyvendinančioji institucija atlieka projekto tinkamumo finansuoti vertinimą Projektų taisyklių III skyriaus keturioliktajame ir penkioliktajame skirsniuose nustatyta tvarka pagal Aprašo 1 priede nustatytus reikalavimus.

56. Paraiškos vertinimo metu įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus. Pareiškėjas privalo pateikti šią informaciją ir (arba) dokumentus per įgyvendinančiosios institucijos nustatytą terminą.

57. Jeigu pareiškėjas per nustatytą paraiškos patikslinimo terminą nepateikė dalies ar visų prašomų dokumentų ir (ar) informacijos, paraiškos vertinimas atliekamas vadovaujantis turima ir su patikslinta paraiška gauta informacija (pakartotinai patikslinti informaciją ar pateikti dokumentus nėra prašoma).

58. Jeigu pareiškėjas įgyvendinančiajai institucijai pateikia įgyvendinančiosios institucijos neprašomą informaciją ir (ar) dokumentus (pvz., pakeičia, papildo paraišką ar jos priedus nauja informacija, įtraukia naujas veiklas, partnerius, išbrauktas netinkamas veiklas pakeičia kitomis veiklomis, mažina fizinius, stebėsenos rodiklius ir kt.), atliekant paraiškos vertinimą į ją nėra atsižvelgiama.

59. Siekdamas užtikrinti tinkamas sąlygas veiklų, kurios yra pradėtos įgyvendinti iki projekto sutarties pasirašymo dienos, kontrolės funkcijoms atlikti, pareiškėjas privalo teikti informaciją apie ateinančio mėnesio planuojamus renginius iki einamojo mėnesio paskutinės dienos įgyvendinančiajai institucijai elektroniniu paštu. Visi renginiai turi būti vykdomi tiksliai pagal renginių grafiką, t. y. numatytu laiku, numatytoje vietoje (adresu), laikantis kitos grafike nurodytos informacijos. Prireikus pakeisti renginių vykdymo laiką, vietą (adresą), lektorių ir (ar) kitas aplinkybes, taip pat renginį pradėti ir (ar) pabaigti anksčiau ir (ar) vėliau nei nurodyta renginių grafike, įgyvendinančioji institucija turi būti informuojama nedelsiant, tačiau ne vėliau kaip prieš vieną darbo dieną iki renginio pradžios. Jeigu renginių grafiko pakeitimai atsiranda dėl nenumatytų priežasčių, kurios atsirado likus mažiau negu vienai darbo dienai iki renginio pradžios, pareiškėjas privalo užtikrinti, kad apie tokius pakeitimus įgyvendinančiajai institucijai būtų pranešta ne vėliau kaip iki suplanuotų renginių pradžios. Nepateikus planuojamų renginių grafiko, išlaidos pripažįstamos neatitinkančiomis reikalavimų.

60. Paraiškos vertinamos ne ilgiau kaip 60 dienų nuo paraiškos gavimo įgyvendinančiojoje institucijoje dienos. Įgyvendinančioji institucija įvertintas paraiškas kas 2 mėnesius, pirmąjį pateikimą skaičiuojant nuo pirmosios paraiškos registravimo įgyvendinančiojoje institucijoje dienos, turi teikti Ministerijai sprendimui priimti.

61. Nepavykus paraiškų įvertinti per Aprašo 60 punkte nustatytą terminą (kai paraiškų vertinimo metu reikia kreiptis į kitas institucijas, atliekama patikra projekto įgyvendinimo ir (arba) administravimo vietoje), vertinimo terminas gali būti pratęstas įgyvendinančiosios institucijos sprendimu. Apie naują paraiškų vertinimo terminą Projektų taisyklių 127 punkte nustatyta tvarka įgyvendinančioji institucija informuoja pareiškėjus per DMS, o jeigu nėra įdiegtos DMS funkcinės galimybės – raštu, taip pat Ministeriją ir vadovaujančiąją instituciją raštu, vadovaudamasi Projektų taisyklių 9 punktu (jeigu įdiegtos funkcinės galimybės – per 2014–2020 metų Europos Sąjungos struktūrinių fondų posistemį SFMIS2014), ir nurodo termino pratęsimo priežastis.

62. Paraiška atmetama dėl priežasčių, nustatytų Apraše, Projektų taisyklių 93 punkte ir Projektų taisyklių III skyriaus keturioliktajame ir penkioliktajame skirsniuose juose nustatyta tvarka. Apie paraiškos atmetimą pareiškėjas informuojamas raštu (jeigu įdiegtos funkcinės galimybės, informuojamas per DMS) per 3 darbo dienas nuo sprendimo dėl paraiškos atmetimo priėmimo dienos.

63. Pareiškėjas sprendimą dėl paraiškos atmetimo gali apskųsti Projektų taisyklių VII skyriaus keturiasdešimt trečiajame skirsnyje nustatyta tvarka ne vėliau kaip per 14 dienų nuo tos dienos, kurią pareiškėjas sužinojo ar turėjo sužinoti apie skundžiamą įgyvendinančiosios institucijos sprendimą.

64. Įgyvendinančiajai institucijai baigus paraiškų vertinimą, sprendimą dėl projekto finansavimo arba nefinansavimo priima Ministerija Projektų taisyklių III skyriaus septynioliktajame skirsnyje nustatyta tvarka.

65. Ministerijai priėmus sprendimą finansuoti projektą, įgyvendinančioji institucija per 3 darbo dienas nuo šio sprendimo gavimo dienos elektroniniu paštu (jeigu įdiegtos funkcinės galimybės, – per DMS) pateikia šį sprendimą pareiškėjams.

66. Pagal Aprašą finansuojamiems projektams įgyvendinti bus sudaromos dvišalės projektų sutartys tarp pareiškėjų ir įgyvendinančiosios institucijos. Pareiškėjui prašant ir užtikrinant vertimo paslaugas, projektų sutartys bus sudaromos lietuvių ir anglų kalbomis. Projektų sutartys keičiamos arba nutraukiamos Projektų taisyklių IV skyriaus devynioliktajame skirsnyje nustatyta tvarka.

67. Ministerijai priėmus sprendimą dėl projekto finansavimo, įgyvendinančioji institucija Projektų taisyklių IV skyriaus aštuonioliktajame skirsnyje nustatyta tvarka pagal Projektų taisyklių 4 priede nustatytą formą parengia ir pateikia pareiškėjui projekto sutarties projektą ir nurodo pasiūlymo pasirašyti projekto sutartį galiojimo terminą Projektų taisyklių 166 punkte nustatyta tvarka. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius projekto sutarties, pasiūlymas pasirašyti projekto sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti projekto sutarties pasirašymo terminą. Jeigu pareiškėjas atsisako pasirašyti projekto sutartį ar per nustatytą terminą jos nepasirašo, įgyvendinančioji institucija informuoja Ministeriją ir pareiškėją Projektų taisyklių 168 punkte nustatyta tvarka.

68. Projekto sutarties originalas gali būti rengiamas ir teikiamas:

68.1. kaip pasirašytas popierinis dokumentas arba

68.2. kaip elektroninis dokumentas, pasirašytas elektroninio pasirašymo priemonėmis su kvalifikuoto elektroninio parašo sertifikatais, atsižvelgiant į tai, kokią šio dokumento formą pasirenka projekto vykdytojas.

VI SKYRIUS

PROJEKTŲ ĮGYVENDINIMO REIKALAVIMAI

69. Projektas įgyvendinamas pagal projekto sutartyje, Apraše ir Projektų taisyklėse nustatytus reikalavimus.

70. Projektų įgyvendinimo priežiūrai bus sudaromas Projektų priežiūros komitetas, kuris stebi projekto įgyvendinimo pažangą ir teikia rekomendacijas projektų vykdytojams dėl projekto įgyvendinimo. Projektų priežiūros komitetas sudaromas iš įgyvendinančiosios institucijos ir Ministerijos atstovų, į Projektų priežiūros komiteto sudėtį gali būti kviečiami kitų institucijų, įstaigų ar organizacijų atstovai. Projektų priežiūros komiteto sudėtis tvirtinama Lietuvos Respublikos ūkio ministro įsakymu, o jo veiklos principai nustatomi šio komiteto reglamente.

71. Jei projekto veikla nepradėta įgyvendinti per 6 mėnesius nuo projekto sutarties pasirašymo dienos, įgyvendinančioji institucija, suderinusi su Ministerija, turi teisę vienašališkai nutraukti projekto sutartį.

72. Jei pareiškėjas yra užsienio investuotojas (įmonė), jis turi ne vėliau kaip iki projekto sutarties pasirašymo dienos įsteigti privatųjį juridinį asmenį, kuriam daro lemiamą įtaką, arba filialą, ir apie tai informuoti įgyvendinančiąją instituciją.

73. Pareiškėjas ar projekto vykdytojas, kurie nėra perkančiosios organizacijos pagal Lietuvos Respublikos viešųjų pirkimų įstatymo reikalavimus, pirkimus privalo atlikti vadovaudamiesi Projektų taisyklių VII skyriaus keturiasdešimtojo skirsnio reikalavimais.

74. Dalyvavimas mokymuose ir jų baigimas turi būti patvirtintas mokymų tiekėjo arba projekto vykdytojo išduotu dokumentu (pažymėjimas).

75. Projekto vykdytojas privalo informuoti apie įgyvendinamą ar įgyvendintą projektą Projektų taisyklių VII skyriaus trisdešimt septintajame skirsnyje nustatyta tvarka.

76. Projekto užbaigimo reikalavimai nustatyti Projektų taisyklių IV skyriaus dvidešimt septintajame skirsnyje.

77. Visi su projekto įgyvendinimu susiję dokumentai turi būti saugomi Projektų taisyklių VII skyriaus keturiasdešimt antrajame skirsnyje nustatyta tvarka.

VII SKYRIUS

APRAŠO KEITIMO TVARKA

78. Aprašo keitimo tvarka nustatyta Projektų taisyklių III skyriaus vienuoliktajame skirsnyje.

79. Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.

______________________________

2014–2020 metų Europos Sąjungos fondų investicijų

veiksmų programos 9 prioriteto „Visuomenės švietimas

ir žmogiškųjų išteklių potencialo didinimas“ priemonės

Nr. 09.4.3-ESFA-T-846 „Mokymai užsienio

investuotojų darbuotojams“ projektų finansavimo
sąlygų aprašo

1 priedas

PROJEKTO TINKAMUMO FINANSUOTI VERTINIMO LENTELĖ

Paraiškos kodas
Pareiškėjo pavadinimas
Projekto pavadinimas
Projektą planuojama įgyvendinti: □ su partneriu (-iais) □ be partnerio (-ių)
□ PIRMINĖ □ PATIKSLINTA (Žymima „Patikslinta“ tais atvejais, kai ši lentelė tikslinama po to, kai paraiška grąžinama pakartotiniam vertinimui)

Bendrasis reikalavimas / specialusis projektų atrankos kriterijus (toliau – specialusis kriterijus), jo vertinimo aspektai ir paaiškinimai	Bendrojo reikalavimo / specialiojo kriterijaus detalizavimas	Bendrojo reikalavimo / specialiojo kriterijaus vertinimas

Taip / Ne / Netaikoma / Taip su išlyga	Komentarai
1. Planuojamu finansuoti projektu prisidedama prie bent vieno 2014–2020 metų Europos Sąjungos fondų investicijų veiksmų programos (toliau – veiksmų programa) prioriteto konkretaus uždavinio įgyvendinimo, rezultato pasiekimo ir įgyvendinama bent viena pagal projektų finansavimo sąlygų aprašą numatoma finansuoti veikla.
1.1. Projekto tikslai ir uždaviniai atitinka bent vieną veiksmų programos prioriteto konkretų uždavinį ir siekiamą rezultatą.	Projekto tikslai ir uždaviniai turi atitikti veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 9.4.3 konkretų uždavinį „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ ir siekiamą rezultatą. Informacijos šaltinis – paraiška finansuoti iš Europos Sąjungos struktūrinių fondų lėšų bendrai finansuojamą projektą (toliau – paraiška).
1.2. Projekto tikslai, uždaviniai ir veiklos atitinka bent vieną iš projektų finansavimo sąlygų apraše nurodytų veiklų.	Projekto tikslai, uždaviniai ir veiklos turi atitikti 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-T-846 „Mokymai užsienio investuotojų darbuotojams“ projektų finansavimo sąlygų aprašo (toliau – Aprašas) 10 punkte nurodytą veiklą. Informacijos šaltinis – paraiška.
1.3. Projektas atitinka kitus su projekto veiklomis susijusius projektų finansavimo sąlygų apraše nustatytus reikalavimus.	Projektas turi atitikti kitus su projekto veiklomis susijusius Aprašo 18.2, 18.3, 18.4 papunkčiuose ir 30 punkte nustatytus reikalavimus. Informacijos šaltiniai: paraiška, dokumentai, nurodyti Aprašo 51.10, 51.11 ir 51.12 papunkčiuose.
2. Projektas atitinka strateginio planavimo dokumentų nuostatas.
2.1. Projektas atitinka strateginio planavimo dokumentų nuostatas.	Projektas turi atitikti nacionalinį strateginio planavimo dokumentą, nurodytą Aprašo 18.1 papunktyje. Informacijos šaltinis – paraiška.
2.2. Projektu prisidedama prie bent vieno 2009 m. spalio 30 d. Europos Vadovų Tarybos išvadomis Nr. 15265/09 patvirtintos Europos Sąjungos Baltijos jūros regiono strategijos, atnaujintos Europos Komisijos 2012 m. kovo 23 d. komunikatu Nr. COM (2012) 128, tikslo įgyvendinimo pagal bent vieną Europos Sąjungos Baltijos jūros regiono strategijos veiksmų plane, patvirtintame Europos Komisijos 2015 m. rugsėjo 10 d. sprendimu Nr. SWD(2015)177, numatytą politinę sritį, horizontalųjį veiksmą ar įgyvendinimo pavyzdį.	Projektas turi prisidėti prie Europos Sąjungos Baltijos jūros regiono strategijos tikslo įgyvendinimo, kaip tai nustatyta Aprašo 19 punkte. Informacijos šaltinis – paraiška.
3. Projektu siekiama aiškių ir realių kiekybinių uždavinių.
3.1. Projektu prisidedama prie bent vieno projektų finansavimo sąlygų apraše nustatyto veiksmų programos ir (arba) ministerijos priemonių įgyvendinimo plane nurodyto nacionalinio produkto ir (arba) rezultato rodiklio pasiekimo.	Projektas turi siekti stebėsenos rodiklio ir minimalios siektinos reikšmės, nurodytų Aprašo 24 punkte. Informacijos šaltinis – paraiška.
3.2. Išlaikyta nuosekli vidinė projekto logika, t. y. projekto rezultatai yra projekto veiklų padarinys, projekto veiklos sudaro prielaidas įgyvendinti projekto uždavinius, o pastarieji – pasiekti nustatytą projekto tikslą.	Informacijos šaltinis – paraiška.
3.3. Projekto uždaviniai yra specifiniai (parodo projekto esmę ir charakteristikas), išmatuojami (kiekybiškai išreikšti ir matuojami) ir įvykdomi, aiški veiklų pradžios ir pabaigos data.	Informacijos šaltinis – paraiška.
4. Projektas atitinka horizontaliuosius (darnaus vystymosi bei moterų ir vyrų lygybės ir nediskriminavimo) principus, projekto įgyvendinimas yra suderinamas su Europos Sąjungos (toliau – ES) konkurencijos politikos nuostatomis.
4.1. Projekte nėra numatyti veiksmai, kurie turėtų neigiamą poveikį darnaus vystymosi principo įgyvendinimui:
4.1.1. aplinkosaugos srityje (aplinkos kokybė ir gamtos ištekliai, kraštovaizdžio ir biologinės įvairovės apsauga, klimato kaita, aplinkos apsauga ir kt.);	Netaikoma.
4.1.2. socialinėje srityje (užimtumas, skurdas ir socialinė atskirtis, visuomenės sveikata, švietimas ir mokslas, kultūros savitumo išsaugojimas, tausojantis vartojimas).	Informacijos šaltinis – paraiška.
4.1.3. ekonomikos srityje (darnus pagrindinių ūkio šakų ir regionų vystymas);	Informacijos šaltinis – paraiška.
4.1.4. teritorijų vystymo srityje (aplinkosauginių, socialinių ir ekonominių skirtumų mažinimas);	Informacijos šaltinis – paraiška.
4.1.5. informacinės ir žinių visuomenės srityje.	Netaikoma.
4.2. Pasiūlyti konkretūs veiksmai (pademonstruotas iniciatyvus požiūris), kurie rodo, kad projektu skatinamas darnaus vystymosi principo įgyvendinimas.	Netaikoma.
4.3. Projekte nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.	Informacijos šaltinis – paraiška.
4.4. Pasiūlyti konkretūs veiksmai, kurie rodo, kad projektu prisidedama prie moterų ir vyrų lygybės principo įgyvendinimo ir (arba) skatinamas nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimas.	Netaikoma.
4.5. Projektas suderinamas su ES konkurencijos politikos nuostatomis:
4.5.1. teikiamas finansavimas neviršija nustatytų de minimis pagalbos ribų ir atitinka reikalavimus, taikomus de minimis pagalbai;	Netaikoma.
4.5.2. projektas finansuojamas pagal suderintą valstybės pagalbos schemą ar Europos Komisijos sprendimą arba pagal 2014 m. birželio 17 d. Komisijos reglamentą (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL 2014, L 187, p. 1), laikantis ten nustatytų reikalavimų;	Projektas atitinka bendrąjį reikalavimą, jei jis atitinka 2014 m. birželio 17 d. Komisijos reglamento (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL 2014, L 187, p. 1), 31 straipsnį. Vertinant atitiktį šiam vertinimo aspektui, pildomas Aprašo 2 priedas. Informacijos šaltiniai: paraiška, Aprašo 2 priedas.
4.5.3. projekto finansavimas nereiškia neteisėtos valstybės pagalbos ar de minimis pagalbos suteikimo.	Netaikoma.
5. Pareiškėjas ir partneris (-iai) organizaciniu požiūriu yra pajėgūs tinkamai ir laiku įgyvendinti teikiamą projektą ir atitinka jam (jiems) keliamus reikalavimus.
5.1. Pareiškėjas ir partneris (-iai) yra juridiniai asmenys, juridinio asmens filialai, atstovybės (toliau – juridinis asmuo) arba fiziniai asmenys, kurie verčiasi ūkine komercine veikla (toliau – fizinis asmuo), kaip nustatyta projektų finansavimo sąlygų apraše.	Informacijos šaltinis – paraiška.
5.2. Pareiškėjas ir partneris (-iai) atitinka tinkamų pareiškėjų sąrašą, nustatytą projektų finansavimo sąlygų apraše.	Tinkamų pareiškėjų sąrašas yra nurodytas Aprašo 12 punkte. Informacijos šaltiniai: paraiška, dokumentai, nurodyti Aprašo 51.3 papunktyje.
5.3. Pareiškėjas ir partneris (-iai) turi teisinį pagrindą užsiimti ta veikla (atlikti funkcijas), kuriai pradėti ir (arba) vykdyti, ir (arba) plėtoti skirtas projektas.	Netaikoma.
5.4. Pareiškėjui ir partneriui (-iams) nėra apribojimų gauti finansavimą: 5.4.1. pareiškėjui ir partneriui (-iams), kurie yra juridiniai asmenys, nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba jis (jie) nėra likviduojamas (-i), nėra priimtas kreditorių susirinkimo nutarimas bankroto procedūras vykdyti ne teismo tvarka (ši nuostata netaikoma biudžetinėms įstaigoms) arba pareiškėjui ir partneriui (-iams), kurie yra fiziniai asmenys, nėra iškelta byla dėl bankroto, nėra pradėtas ikiteisminis tyrimas dėl ūkinės komercinės veiklos; 5.4.2. paraiškos vertinimo metu pareiškėjas ir partneris (-iai) yra įvykdęs (-ę) su mokesčių ir socialinio draudimo įmokų mokėjimu susijusius įsipareigojimus pagal Lietuvos Respublikos teisės aktus arba pagal kitos valstybės teisės aktus, jei pareiškėjas ir partneris (-iai) yra užsienyje registruotas juridinis asmuo (asmenys) ar fizinis (-iai) asmuo (asmenys) yra užsienio pilietis (-čiai) (ši nuostata netaikoma įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų, ir (arba) valstybės pinigų fondų, ir pareiškėjams, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai); 5.4.3. paraiškos vertinimo metu pareiškėjas ir partneris (-iai), kurie yra fiziniai asmenys, arba pareiškėjo ir partnerio (-ių), kurie yra juridiniai asmenys, vadovas, ūkinės bendrijos tikrasis narys (-iai) ar mažosios bendrijos atstovas (-ai), turintis (-ys) teisę juridinio asmens vardu sudaryti sandorį, ar buhalteris (-iai), ar kitas (-i) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, neturi neišnykusio arba nepanaikinto teistumo arba dėl pareiškėjo ir partnerio (-ių) per paskutinius 5 metus nebuvo priimtas ir įsiteisėjęs apkaltinamasis teismo nuosprendis pagal veikas, nustatytas Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 3 priedo „Apribojimų skirti Europos Sąjungos finansinę paramą, 2004–2009 metų Europos ekonominės erdvės ir (ar) Norvegijos finansinių mechanizmų, 2009–2014 metų Europos ekonominės erdvės ir (ar) Norvegijos finansinių mechanizmų, 2009–2014 metų Europos ekonominės erdvės ir (ar) Norvegijos finansinių mechanizmų, 2007–2012 metų Lietuvos ir Šveicarijos bendradarbiavimo programos finansinę paramą aprašas“ 2 punkte (jei pareiškėjo arba partnerio (-ių) veikla yra finansuojama iš Lietuvos Respublikos valstybės ir (arba) savivaldybių biudžetų, ir (arba) valstybės pinigų fondų, ši nuostata nėra taikoma); 5.4.4. paraiškos vertinimo metu pareiškėjui ir partneriui (-iams), jei jie perkėlė gamybinę veiklą valstybėje narėje arba į kitą valstybę narę, nėra taikoma arba nebuvo taikoma išieškojimo procedūra (ši nuostata nėra taikoma viešiesiems juridiniams asmenims); 5.4.5. paraiškos vertinimo metu pareiškėjui ir partneriui (-iams) nėra taikomas apribojimas (iki 5 metų) neskirti ES finansinės paramos dėl trečiųjų šalių piliečių nelegalaus įdarbinimo (ši nuostata nėra taikoma viešiesiems juridiniams asmenims); 5.4.6. paraiškos vertinimo metu pareiškėjui ir partneriui (-iams) nėra taikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų (šis apribojimas netaikomas įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, įstaigoms, kurių veiklai finansuoti yra skiriama 2007–2013 metų ES fondų ar 2014–2020 metų ES struktūrinių fondų techninė parama, Europos investicijų fondui ir Europos investicijų bankui); 5.4.7. paraiškos vertinimo metu pareiškėjas ir partneris (-iai) Juridinių asmenų registrui yra pateikę metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“ (ši nuostata netaikoma, kai pareiškėjas yra fizinis asmuo; ši nuostata taikoma tik tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai).	Informacijos šaltiniai: paraiška, dokumentai, nurodyti Aprašo 51.5 papunktyje, Valstybinės mokesčių inspekcijos prie Lietuvos Respublikos finansų ministerijos ir Valstybinio socialinio draudimo fondo valdybos prie Socialinės apsaugos ir darbo ministerijos, Juridinių asmenų registro, Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos duomenys, taip pat kita Europos socialinio fondo agentūrai (toliau – įgyvendinančioji institucija) prieinama informacija.
5.5. Pareiškėjas ir partneris (-iai) turi (gali užtikrinti) pakankamus administravimo gebėjimus vykdyti projektą.	Informacijos šaltinis – paraiška.
5.6. Projekto parengtumas atitinka projektų finansavimo sąlygų apraše nustatytus reikalavimus.	Netaikoma.
5.7. Partnerystė įgyvendinant projektą yra pagrįsta ir teikia naudą.	Netaikoma.
6. Projekto išlaidų finansavimo šaltiniai aiškiai nustatyti ir užtikrinti.
6.1. Pareiškėjo ir (ar) partnerio (-ių) įnašas atitinka projektų finansavimo sąlygų apraše nustatytus reikalavimus ir yra užtikrintas įnašo finansavimas.	Pareiškėjas turi prisidėti prie projekto įgyvendinimo Aprašo 34 punkte nurodyta lėšų dalimi. Informacijos šaltiniai: Aprašo 51.4 papunktyje nurodyti dokumentai.
6.2. Užtikrintas netinkamų finansuoti su projektu susijusių išlaidų padengimas.	Informacijos šaltiniai: Aprašo 51.4 papunktyje nurodyti dokumentai.
6.3. Užtikrintas finansinis projekto (veiklų) rezultatų tęstinumas.	Netaikoma.
7. Užtikrintas efektyvus projektui įgyvendinti reikalingų lėšų panaudojimas.
7.1. Projekto įgyvendinimo alternatyvos pasirinkimas pagrįstas sąnaudų ir naudos analizės rezultatais:	Netaikoma.
7.1.1. projekto įgyvendinimo alternatyvai (-oms) įvertinti naudojamos pajamų, sąnaudų, finansavimo šaltinių, sukuriamos naudos ir kitos prielaidos yra pagrįstos;
7.1.2. projekto įgyvendinimo alternatyvai (-oms) įvertinti naudojamas vienodas pagrįstos trukmės analizės laikotarpis;
7.1.3. projekto įgyvendinimo alternatyvai (-oms) įvertinti naudojama vienoda pagrįsto dydžio diskonto norma;
7.1.4. optimali projekto įgyvendinimo alternatyva pasirinkta pagal projekto įgyvendinimo alternatyvų finansinių ir (arba) ekonominių rodiklių (grynosios dabartinės vertės, vidinės grąžos normos, naudos ir sąnaudų santykio) reikšmes;
7.1.5. pasirinktai projekto įgyvendinimo alternatyvai realizuoti nėra žinomų teisinių, techninių ir socialinių apribojimų.
7.2. Projekto įgyvendinimo alternatyvos pasirinkimas pagrįstas sąnaudų efektyvumo rodikliu.	Netaikoma.
7.3. Įvertintos pagrindinės projekto rizikos ir suplanuotos rizikų valdymo priemonės bei joms įgyvendinti reikalingi ištekliai.	Informacijos šaltinis – paraiška.
7.4. Numatytos projekto veiklos atitinka tinkamoms finansuoti veikloms ir jų apimtims nustatytus reikalavimus. Išlaidos atitinka nustatytus reikalavimus ir yra būtinos projektams įgyvendinti. Veiklos ir išlaidos suplanuotos efektyviai ir pagrįstai, įvertinus ir iki paraiškos pateikimo pradėtas ar įvykdytas viešųjų pirkimų procedūras. Vertinant pareiškėjo ir partnerio (-ių) įgyvendintus ir (arba) įgyvendinamus projektus toms pačioms veikloms ir išlaidoms finansavimas nėra skiriamas pakartotinai.	Informacijos šaltinis – paraiška.
7.5. Pareiškėjas gali įgyvendinti projekto tikslus, veiklas, uždavinius bei pasiekti rezultatus per projekto įgyvendinimo laikotarpį; projekto įgyvendinimo trukmė atitinka projektų finansavimo sąlygų apraše nustatytus reikalavimus.	Projekto įgyvendinimo trukmė (terminas) turi atitikti Aprašo 20 punkte nustatytą reikalavimą. Informacijos šaltinis – paraiška.
7.6. Projektas atitinka kryžminio finansavimo reikalavimus.	Netaikoma.
7.7. Teisingai pritaikyta fiksuotoji projekto išlaidų norma, fiksuotieji projekto išlaidų vieneto įkainiai, fiksuotosios projekto išlaidų sumos ir (ar) apdovanojimai.	Projektui taikoma fiksuotoji norma, fiksuotieji projekto išlaidų vieneto įkainiai turi atitikti reikalavimus, nustatytus Aprašo 36 ir 37 punktuose ir Aprašo 4 priede. Informacijos šaltinis – paraiška.
7.8. Paraiškoje teisingai nurodyta projekto kategorija, iš projekto planuojamos gauti pajamos (taip pat ir grynosios pajamos) teisingai apskaičiuotos ir teisingai nustatytas projektui reikiamo finansavimo dydis, atsižvelgiant į tai, ar įgyvendinant projektą: – negaunama pajamų; – gaunama pajamų ir jos yra įvertintos iš anksto; – gaunama pajamų, bet jų iš anksto neįmanoma apskaičiuoti.	Netaikoma.
8. Projekto veiklos vykdomos veiksmų programos įgyvendinimo teritorijoje.
8.1. Projekto veiklos vykdomos Lietuvos Respublikoje arba ne Lietuvos Respublikoje, bet jas vykdant sukurti produktai, gauti rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai ir projektas atitinka bent vieną iš šių sąlygų: 8.1.1. iš Europos regioninės plėtros fondo ir Sanglaudos fondo bendrai finansuojamo projekto veiklų, vykdomų ne Lietuvos Respublikoje, o ES teritorijoje, išlaidos neviršija procento, nustatyto projektų finansavimo sąlygų apraše; arba pagal projektų finansavimo sąlygų aprašą vykdomos reprezentacijai skirtos veiklos; 8.1.2. iš Europos Socialinio fondo bendrai finansuojamo projekto veiklos vykdomos: – ES teritorijoje; – ne ES teritorijoje, bet tokių veiklų išlaidos neviršija procento, nustatyto projektų finansavimo sąlygų apraše; 8.1.3. vykdomos techninės paramos projektų veiklos.	Projekto veiklų vykdymo teritorija turi atitikti Aprašo 22 punkte nustatytus reikalavimus. Informacijos šaltinis – paraiška.

GALUTINĖ PROJEKTO ATITIKTIES BENDRIESIEMS REIKALAVIMAMS VERTINIMO IŠVADA:

1)	Paraiška įvertinta teigiamai pagal visus bendruosius reikalavimus ir specialiuosius kriterijus:

□ Taip □ Ne □ Taip su išlyga

Komentarai: ____________________________________________________________________

2)	Pareiškėjas nebandė gauti konfidencialios informacijos arba daryti poveikio vertinimą atliekančiai institucijai dabartinio paraiškų vertinimo arba atrankos proceso metu:

□ Taip, nebandė

□ Ne, bandė

Komentarai: ____________________________________________________________________

(Privaloma pildyti tik atsakius „Ne, bandė“, t. y. nurodomos faktinės aplinkybės.)

3)	Projekto tinkamumo finansuoti vertinimo metu nustatytos projekto tinkamos finansuoti ir tinkamos deklaruoti Europos Komisijai (toliau – EK) išlaidos:

Bendra projekto vertė (apima ir tinkamas, ir netinkamas išlaidas), Eur	Didžiausia galima projekto tinkamų finansuoti išlaidų suma:	Pajamos, mažinančios tinkamų deklaruoti EK išlaidų sumą, Eur	Tinkamos deklaruoti EK išlaidos

Iš viso, Eur	Iš jų:

Didžiausia EK tinkamų deklaruoti išlaidų suma, Eur	Dalis nuo tinkamų finansuoti išlaidų, proc.

Prašomos skirti lėšos – iki, Eur	Dalis nuo tinkamų finansuoti išlaidų, proc.	Pareiškėjo nuosavos lėšos, Eur	Dalis nuo tinkamų finansuoti išlaidų, proc.

1	2	3	4=(3/2)*100	5	6=(5/2)*100	7	8	9=(8/2)*100

Pastabos:

(Šiame laukelyje pagal poreikį gali būti įrašomos papildomos sąlygos, kurias įgyvendinančioji institucija, atsižvelgdama į projekto rizikingumą, siūlo įtraukti į projekto sutartį.)

_______________________________ _________________	______________________

(paraiškos vertinimą atlikusios institucijos atsakingo (data)	(vardas ir pavardė, parašas (jei pildoma popierinė versija)

asmens pareigų pavadinimas)

_____________________________

2014–2020 metų Europos Sąjungos fondų investicijų

veiksmų programos 9 prioriteto „Visuomenės švietimas

ir žmogiškųjų išteklių potencialo didinimas“ priemonės

Nr. 09.4.3-ESFA-T-846 „Mokymai užsienio

investuotojų darbuotojams“ projektų finansavimo

sąlygų aprašo

2 priedas

PROJEKTŲ ATITIKTIES VALSTYBĖS PAGALBOS TAISYKLĖMS Patikros lapas

1. Priemonės teisinis pagrindas
2014 m. birželio 17 d. Komisijos reglamentas (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL 2014 L 187, p. 1) (toliau – Bendrasis bendrosios išimties reglamentas)

2. Duomenys apie paraišką / projektą
Paraiškos / projekto numeris
Pareiškėjo / projekto vykdytojo pavadinimas
Projekto pavadinimas

3. Paraiškos / projekto patikra dėl atitikties Bendrajam bendrosios išimties reglamentui
Eil. Nr.	Klausimai	Rezultatas	Pastabos
3.1.	Kokiai kategorijai priskiriamas pareiškėjas? (pasirinkti tik vieną variantą)

- labai maža įmonė	□

- maža įmonė	□

- vidutinė įmonė	□

- didelė įmonė	□
3.2.	Ar teikiama valstybės pagalba atitinka Bendrojo bendrosios išimties reglamento 1 straipsnio 2 dalies nuostatas?	□ Taip	□ Ne
3.3.	Ar teikiama valstybės pagalba atitinka Bendrojo bendrosios išimties reglamento 1 straipsnio 3 dalies nuostatas?	□ Taip	□ Ne
3.4.	Ar teikiama valstybės pagalba atitinka Bendrojo bendrosios išimties reglamento 1 straipsnio 4 dalies nuostatas?	□ Taip	□ Ne
3.5.	Ar teikiama valstybės pagalba atitinka Bendrojo bendrosios išimties reglamento 1 straipsnio 5 dalies nuostatas?	□ Taip	□ Ne
3.6.	Ar numatoma teikti pagalba yra mažesnė nei Bendrojo bendrosios išimties reglamento 4 straipsnio 1 dalies n punkte nustatytas dydis?	□ Taip	□ Ne
3.7.	Ar teikiama pagalba atitinka Bendrojo bendrosios išimties reglamento 4 straipsnio 2 dalies nuostatas?	□ Taip	□ Ne
3.8.	Ar yra pagrįstas pagalbos skatinamasis poveikis pagal Bendrojo bendrosios išimties reglamento 6 straipsnio 2 dalį?	□ Taip	□ Ne
3.9.	Ar yra laikomasi pagalbos sumavimo reikalavimų, nustatytų Bendrojo bendrosios išimties reglamento 8 straipsnyje?	□ Taip	□ Ne
3.10.	Ar pagalba teikiama remiantis Bendrojo bendrosios išimties reglamento 31 straipsnio 1 dalies nuostatomis?	□ Taip	□ Ne
3.11.	Ar teikiama valstybės pagalba atitinka Bendrojo bendrosios išimties reglamento 31 straipsnio 2 dalį?	□ Taip	□ Ne
3.12.	Ar valstybės pagalbos yra prašoma tinkamoms finansuoti išlaidoms, nurodytoms Bendrojo bendrosios išimties reglamento 31 straipsnio 3 dalies a punkte?	□ Taip	□ Ne
3.13.	Ar valstybės pagalbos yra prašoma tinkamoms finansuoti išlaidoms, nurodytoms Bendrojo bendrosios išimties reglamento 31 straipsnio 3 dalies b punkte?	□ Taip	□ Ne
3.14.	Ar valstybės pagalbos yra prašoma tinkamoms finansuoti išlaidoms, nurodytoms Bendrojo bendrosios išimties reglamento 31 straipsnio 3 dalies c punkte?	□ Taip	□ Ne
3.15.	Ar valstybės pagalbos yra prašoma tinkamoms finansuoti išlaidoms, nurodytoms Bendrojo bendrosios išimties reglamento 31 straipsnio 3 dalies d punkte?	□ Taip	□ Ne
3.16.	Ar pagalbos intensyvumas atitinka Bendrojo bendrosios išimties reglamento 31 straipsnio 4 dalį?	□ Taip	□ Ne

4. Finansavimo atitikties Bendrajam bendrosios išimties reglamentui vertinimas
Ar teikiamas finansavimas atitinka Bendrąjį bendrosios išimties reglamentą?	□ Taip	□ Ne

____________________________________ (vertintojas)	___________ (parašas)	________ (data)
Patikros peržiūra: □ Vertintojo išvadai pritarti □ Vertintojo išvadai nepritarti Pastabos:_______________________________________________________________________
______________________________________ (skyriaus vedėjas)	____________ (parašas)	____________ (data)

_________________________

Priedo pakeitimai:

Nr. 4-413, 2017-07-13, paskelbta TAR 2017-07-13, i. k. 2017-12179

2014–2020 metų Europos Sąjungos fondų

investicijų veiksmų programos

9 prioriteto „Visuomenės švietimas ir

žmogiškųjų išteklių potencialo didinimas“

priemonės Nr. 09.4.3-ESFA-T-846

„Mokymai užsienio investuotojų

darbuotojams“ projektų finansavimo

sąlygų aprašo

3 priedas

INFORMACIJa APIE GAUTĄ VALSTYBĖS PAGALBĄ, KITUS FINANSAVIMO ŠALTINIUS ir DUOMENIS, reikalingus projekto atitikČIAI 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-T-846 „Mokymai užsienio investuotojų darbuotojams“ projektų finansavimo sąlygų aprašo NUOSTATOMS IR projektų atrankos kriterijams įvertinti

1.	Pareiškėjų vykdomos veiklos ir projekto veiklos priskiriamos Ekonominės veiklos rūšių klasifikatoriui (EVRK 2 red.), patvirtintam Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“ (toliau – EVRK 2 red.).

1.1. Pareiškėjo vykdoma pagrindinė veikla (-os) pagal EVRK 2 red. (paskutinių finansinių metų duomenys) (jeigu vykdomos kelios veiklos, reikia nurodyti pasidalijimą procentais pagal paskutinių finansinių metų metines pardavimo pajamas).
1.2. Pareiškėjo veikla (-os) pagal EVRK 2 red., kuriai (-ioms) vykdyti bus naudojami projekto rezultatai.

2.	Pareiškėjų akcininkai (nurodomi visi įmonės akcininkai, valdantys 10 ir daugiau procentų įmonės akcijų).

Eil. Nr.	Akcininkas	Akcijų dalis (procentais)
2.1.
2.2.

3.	Pareiškėjo (investuotojo) lemiama įtaka pareiškėjo (investuotojo) Lietuvos Respublikoje įsteigtam privačiam juridiniam asmeniui (toliau – įmonė) (taikoma, kai pagrindžiama 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-T-846 „Mokymai užsienio investuotojų darbuotojams“ projektų finansavimo sąlygų aprašo (toliau – Aprašas) 18.3 papunktyje nurodyta užsienio investuotojo (įmonės) lemiama įtaka Lietuvos Respublikoje įsteigtam (įsigytam) privačiajam juridiniam asmeniui.

Aprašyti padėtį, kaip kontroliuojantis asmuo – pareiškėjas (investuotojas) – įgyvendina arba gali įgyvendinti savo sprendimus dėl kontroliuojamo ūkio subjekto – įmonės – ūkinės veiklos, organų sprendimų ar personalo sudėties.
Išsamus aprašymas.

4.	Gauta (planuojama gauti) valstybės pagalba projektui.

Pateikite informaciją apie pareiškėjo gautą per paskutinius 3 metus iki paraiškos finansuoti iš Europos Sąjungos struktūrinių fondų lėšų bendrai finansuojamą projektą (toliau – paraiška) pateikimo ir planuojamą gauti valstybės pagalbą, de minimis pagalbą ir kitą paramą projektui.
Planuojama gauti pagalbos suma (ne iš Lietuvos Respublikos ūkio ministerijos)	Gautos pagalbos suma	Pagalbos teikėjas	Pagalbos suteikimo data
4.1. Pagalba mokymams pagal 2014 m. birželio 17 d. Komisijos reglamento (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL 2014 L 187, p. 1), 31 straipsnį
4.2. Visa de minimis pagalba
4.3. De minimis pagalba, suteikta tinkamoms projekto išlaidoms kompensuoti

5.	Kiti Europos Sąjungos, Lietuvos Respublikos ar kiti finansavimo šaltiniai.

5.1. Ar buvo pateikta paraiška dėl paramos šiam projektui arba jo daliai iš bet kurio kito Europos Sąjungos, Lietuvos Respublikos ar kitų finansavimo šaltinių (Europos regioninės plėtros fondo (toliau – ERPF) (kryžminio finansavimo atveju), Europos socialinio fondo (toliau – ESF), kito Europos Sąjungos finansavimo šaltinio, valstybės ar savivaldybės programų, Europos ekonominės erdvės paramos ar panašiai)?
Taip	Jei taip, pateikti išsamų aprašymą (nurodyti susijusią finansinę priemonę, nuorodų numerius, datas, prašytas sumas, suteiktas sumas ir kita)
Ne
5.2. Ar šis projektas ar jo dalis papildo kokį nors kitą projektą, kuris jau finansuojamas ar bus finansuojamas iš ERPF (kryžminio finansavimo atveju), ESF, kito Europos Sąjungos finansavimo šaltinio, valstybės ar savivaldybės programų, Europos ekonominės erdvės paramos ar panašiai?
Taip	Jei taip, prašom išsamiai aprašyti (nurodyti tikslius duomenis, nuorodų numerius, datas, prašytas sumas, gautas sumas ir kita)
Ne
5.3. Ar buvo pateikta paraiška dėl paramos iš bet kurio kito Europos Sąjungos, Lietuvos Respublikos ar kitų finansavimo šaltinių (ERPF (kryžminio finansavimo atveju), ESF, kito Europos Sąjungos finansavimo šaltinio, valstybės ar savivaldybės programų, Europos ekonominės erdvės paramos ar panašiai) ankstesniam šio projekto ar jo dalies etapui (įskaitant galimybių studijos ir parengiamuosius etapus)?
Taip	Jei taip, pateikti išsamų aprašymą (nurodyti susijusią finansinę priemonę, nuorodų numerius, datas, prašytas sumas, suteiktas sumas ir kita)
Ne

6.	Informacija apie sukurtų ir (arba) numatomų sukurti darbo vietų (visu etatu) skaičių (taikoma tik tais atvejais, kai pagrindžiamas Aprašo 18.2 papunktyje nurodytas sukuriamų darbo vietų skaičius).

Per 3 metus iki paraiškos registracijos Europos socialinio fondo agentūroje (toliau – įgyvendinančioji institucija) dienos	N (projekto įgyvendinimo pabaigos metai) (201....)
Darbo vietų (visu etatu) skaičius
Aprašomos sukurtos ir (arba) numatomos sukurti darbo vietos investicijų projekto metu, nurodomos pareigybės, investicijų projekto terminai.

7.	Informacija, pagrindžianti sukurtų darbo vietų skaičių (taikoma tik tais atvejais, kai pagrindžiamas Aprašo 18.2 papunktyje nurodytas sukuriamų darbo vietų skaičius).

Darbo sutarties informacija
Eil. Nr.	Vardas, pavardė	Darbo sutarties data	Darbo sutarties Nr.	Darbo sutarties tipas	Darbo sutartyje nustatytas darbo etatas
7.1.
7.2.

8.	Informacija apie pareiškėjo (investuotojo) privačių investicijų dydį į investicijų projektą (taikoma tik tais atvejais, kai pagrindžiamas Aprašo 18.2 papunktyje nurodytas privačių investicijų dydis).

Per 3 metus iki paraiškos registracijos įgyvendinančiojoje institucijoje dienos	N (projekto sutarties pasirašymo metai) (201....)	Pirmieji metai po projekto sutarties pasirašymo (20.... m.)	Antrieji metai po projekto sutarties pasirašymo (20.... m.)	Tretieji metai po projekto sutarties pasirašymo (20.... m.)
Privačių investicijų dydis

9. Informacija apie visų pareiškėjo (investuotojo) darbuotojų vidutinį mėnesinį darbo užmokestį (bruto) (taikoma tik tais atvejais, kai pagrindžiamas Aprašo 18.2 papunktyje nurodytas vidutinio mėnesinio darbo užmokesčio dydis).

Per 3 metus iki paraiškos registravi-mo įgyvendi-nančiojoje instituci-joje dienos	Per laiką nuo pareiškėjo (investuo-tojo) įregistra-vimo dienos (jeigu pareiškėjas (investuo-tojas) vykdo veiklą mažiau negu trejus metus)	N (projekto sutarties pasirašymo metai) (201....)	Pirmieji metai po projekto sutarties pasirašymo (20.... m.)	Antrieji metai po projekto sutarties pasirašymo (20.... m.)	Tretieji metai po projekto sutarties pasirašymo (20.... m.)
Vidutinis mėnesinio darbo užmokes-čio dydis (bruto)

Prie paraiškos gali būti pridedami kiti dokumentai, patvirtinantys ar pagrindžiantys paraiškoje pateiktą informaciją.

__________________________	___________	________________

(vadovo arba jo įgalioto asmens	(parašas)	(vardas ir pavardė)

pareigos)

____________________

2014–2020 metų Europos Sąjungos fondų

investicijų veiksmų programos

9 prioriteto „Visuomenės švietimas ir

žmogiškųjų išteklių potencialo didinimas“

priemonės Nr. 09.4.3-ESFA-T-846 „Mokymai

užsienio investuotojų darbuotojams“ projektų

finansavimo sąlygų aprašo

4 priedas

METODINIAI NURODYMAI DĖL MOKOMŲ asmenų KELIONIŲ MOKYTIS Į UŽSIENĮ FIKSUOTŲJŲ ĮKAINIŲ TAIKYMO

I SKYRIUS

Bendrosios nuostatos

1.	Pagal 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-T-846 „Mokymai užsienio investuotojų darbuotojams“ projektų finansavimo sąlygų aprašą (toliau – Aprašas) taikomi mokomų asmenų kelionių mokytis į užsienį fiksuotieji įkainiai (toliau – fiksuotieji įkainiai), kurių taikymo sąlygos nustatytos atsižvelgiant į Mokslinių išvykų išlaidų fiksuotųjų įkainių dydžių apskaičiavimo tyrimo ataskaitą, patvirtintą Lietuvos mokslo tarybos pirmininko 2014 m. spalio 6 d. įsakymu Nr. V-191 „Dėl Mokslinių išvykų išlaidų fiksuotųjų įkainių dydžių apskaičiavimo tyrimo ataskaitos patvirtinimo“ (toliau – Tyrimo ataskaita).

2.	Tyrimo ataskaita skelbiama Europos Sąjungos struktūrinių fondų interneto svetainėje http://www.esinvesticijos.lt/lt/dokumentai/moksliniu-isvyku-islaidu-fiksuotuju-ikainiu apskaiciavimo-tyrimo-ataskaita-1.

II SKYRIUS

TINKAMOS FINANSUOTI projekto IŠLAIDOS

3. Tinkamomis finansuoti projekto išlaidomis laikomos mokomų asmenų kelionių mokytis į užsienį išlaidos. Kelionės iki 14 dienų (imtinai) laikomos trumpalaikėmis, daugiau kaip 14 dienų – ilgalaikėmis.

4. Vieno asmens trumpalaikės kelionės išlaidų suma apskaičiuojama pagal formulę:

STK =FĮKU+(FĮVKTK+FĮKTK)×D+FĮAUV×(D-1), kur:

STK – trumpalaikės kelionės išlaidų suma;

FĮKU – kelionės į užsienį išlaidų fiksuotasis įkainis;

FĮVKTK – trumpalaikės kelionės vietinių kelionių fiksuotasis įkainis;

FĮKTK – kitų trumpalaikės kelionės išlaidų fiksuotasis įkainis;

FĮAUV – apgyvendinimo užsienio valstybėje fiksuotasis įkainis (0,6×GPNN) (taikomas tik mokomiems neįgaliems asmenims);

D – trumpalaikės kelionės dienų skaičius.

5.	Vieno asmens ilgalaikės kelionės išlaidų suma apskaičiuojama pagal formulę:

SIK=FĮKU+(FĮVKIK+FĮKIK)×D+FĮGYV×kGL×(D-1), kur:

SIK – ilgalaikės kelionės išlaidų suma;

FĮKU – kelionės į užsienį išlaidų fiksuotasis įkainis;

FĮVKIK – ilgalaikės kelionės vietinių kelionių fiksuotasis įkainis;

FĮKIK – kitų ilgalaikės kelionės išlaidų fiksuotasis įkainis;

FĮGYV – gyvenamojo ploto nuomos kompensacijos fiksuotasis įkainis (bazinis dydis) (taikomas tik mokomiems neįgaliems darbuotojams);

kGL – gyvenamųjų patalpų nuomos lygio vietos koeficientas (taikomas tik mokomiems neįgaliems asmenims);

D – ilgalaikės kelionės dienų skaičius.

III SKYRIUS

MAKSIMALŪS FIKSUOTIEJI ĮKAINIAI

6.	Kelionės į užsienį išlaidų maksimalus fiksuotasis įkainis (FĮKU) nurodytas Metodinių nurodymų dėl mokomų asmenų kelionių mokytis į užsienį fiksuotųjų įkainių taikymo (toliau – Metodiniai nurodymai) 1 lentelėje.

1 lentelė. Kelionės į užsienį išlaidų fiksuotasis įkainis (FĮKU).

Eil. Nr.	Valstybių grupė	Fiksuotojo įkainio dydis, EUR
1.	I valstybių grupė (Baltarusijos Respublika, Belgijos Karalystė, Bulgarijos Respublika, Čekijos Respublika, Danijos Karalystė, Estijos Respublika, Gruzija, Jungtinė Didžiosios Britanijos ir Šiaurės Airijos Karalystė, Latvijos Respublika, Lenkijos Respublika, Moldovos Respublika, Norvegijos Karalystė, Prancūzijos Respublika, Rumunija, Suomijos Respublika, Švedijos Karalystė, Rusijos Federacija (europinė dalis – į vakarus nuo Uralo kalnų), Ukraina, Vokietijos Federacinė Respublika)	218
2.	II valstybių grupė (Airija, Armėnijos Respublika, Austrijos Respublika, Azerbaidžano Respublika, Bosnija ir Hercegovina, Graikijos Respublika, Juodkalnija, Kazachstano Respublika, Kipro Respublika, Kroatijos Respublika, Italijos Respublika, Ispanijos Karalystė, Izraelio Valstybė, Liuksemburgo Didžioji Hercogystė, Nyderlandų Karalystė, Portugalijos Respublika, Serbijos Respublika, Slovakijos Respublika, Slovėnijos Respublika, Turkijos Respublika, Uzbekistano Respublika, Vengrija) ir kitos Europos ir Nepriklausomų Valstybių Sandraugos valstybės ir Rusijos azijinė dalis)	307
3.	III valstybių grupė (Bahreino Karalystė, Irako Respublika, Irano Islamo Respublika, Jemeno Respublika, Jordanijos Hašimitų Karalystė, Kataro Valstybė, Kuveito Valstybė, Libano Respublika, Palestina, Saudo Arabijos Karalystė, Sirijos Arabų Respublika)	443
4.	Afrikos, Azijos, Šiaurės Amerikos valstybės	828
5.	Pietų Amerikos valstybės, Australija, Naujoji Zelandija	1231

7. Apgyvendinimo fiksuotasis įkainis (FĮAUV) nustatomas vadovaujantis Apgyvendinimo užsienio valstybėse išlaidų fiksuotųjų įkainių nustatymo tyrimo ataskaitoje nustatyta metodika, parengta Lietuvos Respublikos finansų ministerijos 2017 m. kovo 31 d., pagal kurią apgyvendinimo fiksuotasis įkainis apskaičiuojamas pagal formulę:

FĮAUV = K×GPNN arba FĮAUV = 0,6×GPNN, kur:

FĮAUV – apgyvendinimo (1 nakvynės) užsienio valstybėje fiksuotasis įkainis, eurais;

K – apgyvendinimo užsienio valstybėje koeficientas 0,6;

GPNN – komandiruotės į užsienio valstybę (1-ąją komandiruotės (kelionės) dieną) gyvenamojo ploto nuomos norma toje valstybėje, nustatoma vadovaujantis Maksimalių dienpinigių dydžių sąrašu ir Dienpinigių mokėjimo tvarkos aprašu, patvirtintais Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl Dienpinigių ir kitų tarnybinių komandiruočių išlaidų apmokėjimo“.

8. Gyvenamųjų patalpų nuomos lygio vietos koeficientas (kGL) nustatomas vadovaujantis Gyvenamųjų patalpų nuomos lygio vietos koeficientais, patvirtintais Lietuvos Respublikos Vyriausybės 1999 m. lapkričio 5 d. nutarimu Nr. 1235 „Dėl Lietuvos Respublikos diplomatinės tarnybos veiklos“ (toliau – Nutarimas). Valstybėms (miestams), kurioms Nutarime nėra nustatytas gyvenamųjų patalpų nuomos lygio vietos koeficientas, gyvenamųjų patalpų nuomos lygio vietos koeficientas (kGL) prilyginamas 1.

9. Metodinių nurodymų 4 ir 5 punktuose nurodyti kiti fiksuotieji įkainiai pateikiami Metodinių nurodymų 2 lentelėje.

2 lentelė. Kiti fiksuotieji įkainiai.

Eil. Nr.	Fiksuotojo įkainio pavadinimas	Fiksuotojo įkainio dydis

EUR/diena
1.	Trumpalaikės kelionės vietinių kelionių fiksuotasis įkainis (FĮVKTK)	4,98
2.	Ilgalaikės kelionės vietinių kelionių fiksuotasis įkainis (FĮVKIK)	1,89
3.	Kitų trumpalaikės kelionės išlaidų fiksuotasis įkainis (FĮKTK)	0,21
4.	Kitų ilgalaikės kelionės išlaidų fiksuotasis įkainis (FĮKIK)	0,45
5.	Gyvenamojo ploto nuomos kompensacijos fiksuotasis įkainis (bazinis dydis) (FĮGYV)	40,28

IV SKYRIUS

BAIGIAMOSIOS NUOSTATOS

10. Mokomų asmenų kelionių mokytis į užsienį išlaidos bus apmokamos tik pagal iš Europos Sąjungos struktūrinių fondų lėšų bendrai finansuojamo projekto sutartyje (toliau – projekto sutartis) nustatytus fiksuotųjų įkainių dydžius (projekto vykdytojas negalės už išlaidas, kurioms nustatyti fiksuotieji įkainiai, atsiskaityti pagal faktines išlaidas pateikęs išlaidų pagrindimo ir apmokėjimo įrodymo dokumentus).

11. Pareiškėjas, teikdamas paraišką finansuoti iš Europos Sąjungos struktūrinių fondų lėšų bendrai finansuojamą projektą, gali nurodyti ir mažesnius fiksuotuosius įkainius, nei jie nurodyti Metodiniuose nurodymuose.

12. Projektui taikomi fiksuotieji įkainiai ir jų dydžiai tvirtinami projekto sutartyje. Jais vadovaujantis apskaičiuojamos ir apmokamos projekto išvykų išlaidos.

13. Projekto sutartyje nustatyti fiksuotieji įkainiai ir jų dydžiai negali keistis įgyvendinant projektą, nebent įgyvendinant projekto sutartį bus pakeistas Aprašas, kuriame nustatyti fiksuotieji įkainiai, ir šis pakeitimas bus taikomas įgyvendinamiems projektams.

14. Atsiskaitymas pagal fiksuotuosius įkainius administruojamas vadovaujantis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, VI skyriaus trisdešimt penktuoju skirsniu.

15. Projekto išlaidoms, kurios apmokamos pagal fiksuotuosius įkainius, pagrįsti projekto vykdytojas turi pateikti užpildytą Aprašo 5 priedą ir (arba) Aprašo 6 priedą.

__________________________

Priedo pakeitimai:

Nr. 4-413, 2017-07-13, paskelbta TAR 2017-07-13, i. k. 2017-12179

2014–2020 metų Europos Sąjungos fondų investicijų

veiksmų programos 9 prioriteto „Visuomenės švietimas

ir žmogiškųjų išteklių potencialo didinimas“ priemonės

Nr. 09.4.3-ESFA-T-846 „Mokymai užsienio

investuotojų darbuotojams“ projektų finansavimo
sąlygų aprašo

5 priedas

(Pažymos dėl užsienio investuotojų mokomų asmenų trumpalaikių kelionių į užsienį išlaidų apskaičiavimo taikant fiksuotuosius įkainius forma) PAŽYMA DĖL užsienio investuotojų MOKOMŲ ASMENŲ trumpalaikių KELIONIŲ Į UŽSIENĮ IŠLAIDŲ APSKAIČIAVIMO TAIKANT FIKSUOTUOSIUS ĮKAINIUS
___________________Nr._____
(data)
1. BENDROJI DALIS
Projekto duomenys	Projekto kodas

Projekto pavadinimas
Projekto vykdytojo rekvizitai	Pavadinimas

Kodas
Ataskaitinis laikotarpis	nuo iki

2. INFORMACIJA APIE TRUMPALAIKIŲ KELIONIŲ (TOLIAU – TK) IŠLAIDAS, APSKAIČIUOTAS TAIKANT FIKSUOTUOSIUS ĮKAINIUS
Eil. Nr.	Į TK vykusio darbuotojo vardas, pavardė	Paskirties valstybė, miestas	Išvykimo į TK data	Grįžimo iš TK data	TK trukmė (dienų skaičius)	Nustatytas kelionės į užsienį (skrydžio) fiksuotasis įkainis, eurais	Nustatytas TK vietinių kelionių išlaidų fiksuotasis įkainis, eurais	Apskaičiuota TK vietinių kelionių išlaidų suma, eurais	Nustatytas kitų TK išlaidų fiksuotasis įkainis, eurais	Apskai-čiuota kitų TK išlaidų suma, eurais	Gyvenamojo ploto nuomos norma (nustatoma vadovaujantis Dienpinigių ir gyvenamojo ploto nuomos normomis vykstantiems į užsienio komandiruotes, patvirtintomis Lietuvos Respublikos finansų ministro 1996 m. lapkričio 21 d. įsakymu Nr. 116 „Dėl Dienpinigių ir gyvenamojo ploto nuomos normų vykstantiems į užsienio komandiruotes“) (tik neįgaliesiems)	Apgyven-dinimo išlaidos (tik neįgalie-siems)	Prašoma apmokėti TK išlaidų suma, eurais
1	2	3	4	5	6	7	8	9 (6*8)	10	11 (6*10)	12	13 12*(6-1 diena)	14 (7+9+11+13)
1.	Vardenis Pavardenis	Belgija, Briuselis	2015-02-05	2015-02-07	3	664,00	4,94	14,82	0,21	0,63	197	394	1073,45
2.	Vardenė Pavardenė	Portugalija, Lisabona	2015-02-28	2015-03-04	5	795,00	4,94	24,70	0,21	1,05	145	580	1400,75
1	4,94	4,94	0,21	0,21	5,15
1	4,94	4,94	0,21	0,21	5,15
1	4,94	4,94	0,21	0,21	5,15
1	4,94	4,94	0,21	0,21	5,15
1	4,94	4,94	0,21	0,21	5,15
Iš viso:	64,22	2,73	974	2499,95
(vadovo arba jo įgalioto asmens pareigos) (parašas) (vardas ir pavardė)

2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-T-846 „Mokymai užsienio investuotojų darbuotojams“ projektų finansavimo sąlygų aprašo 6 priedas (Pažymos dėl užsienio investuotojų mokomų asmenų ilgalaikių kelionių į užsienį išlaidų apskaičiavimo taikant fiksuotuosius įkainius forma) PAŽYMA DĖL UŽSIENIO INVESTUOTOJŲ MOKOMŲ ASMENŲ ILGALAIKIŲ KELIONIŲ Į UŽSIENĮ IŠLAIDŲ APSKAIČIAVIMO TAIKANT FIKSUOTUOSIUS ĮKAINIUS
___________________Nr._____
(data)
1. BENDROJI DALIS
Projekto duomenys	Projekto kodas

Projekto pavadinimas
Projekto vykdytojo rekvizitai	Pavadinimas

Kodas
Ataskaitinis laikotarpis	nuo iki
2. INFORMACIJA APIE ILGALAIKIŲ KELIONIŲ (TOLIAU – IK) IŠLAIDAS, APSKAIČIUOTAS TAIKANT FIKSUOTUOSIUS ĮKAINIUS
Eil. Nr.	Į IK vykusio darbuotojo vardas, pavardė	Paskirties valstybė, miestas	Išvykimo į IK data	Grįžimo iš IK data	IK trukmė (dienų skaičius)	Nustatytas kelionės į užsienį (skrydžio) fiksuotasis įkainis, eurais	Nustatytas IK vietinių kelionių išlaidų fiksuotasis įkainis, eurais	Apskai- čiuota IK vietinių kelionių išlaidų suma, eurais	Nustaty-tas kitų IK išlaidų fiksuota-sis įkainis, eurais	Apskai-čiuota kitų IK išlaidų suma, eurais	Gyvenamojo ploto nuomos kompensacijos fiksuotasis įkainis (bazinis dydis) (tik neįgaliesiems)	Gyvenamųjų patalpų nuomos lygio vietos koeficientas (nustatomas vadovaujantis Gyvenamųjų patalpų nuomos lygio vietos koeficientais, patvirtintais Lietuvos Respublikos Vyriausybės 1999 m. lapkričio 5 d. nutarimu Nr. 1235 „Dėl Lietuvos Respublikos diplomatinės tarnybos veiklos“) (tik neįgaliesiems)	Apskaičiuota gyvenimo kompensacijos suma, eurais (tik neįgalie-siems)	Prašoma apmokėti IK išlaidų suma, eurais
1	2	3	4	5	6	7	8	9 (6*8)	10	11 (6*10)	12	13	14 (12*13*(6-1 diena)	15 (7+9+11+14)
1.	Vardenis Pavardenis	Belgija, Briuselis	2015-02-05	2015-02- 23	19	664,00	1,87	35,53	0,45	8,55	40,28	1,2	870,05	1578,13
2.	Vardenė Pavardenė	JAV, Vašingtonas	2015-02-28	2015-03- 28	29	1483,00	1,87	54,23	0,45	13,05	40,28	1,3	1466,19	4499,47
1	1,87	1,87	0,45	0,45	40,28	2,32
1	1,87	1,87	0,45	0,45	40,28	2,32
1	1,87	1,87	0,45	0,45	40,28	2,32
1	1,87	1,87	0,45	0,45	40,28	2,32
1	1,87	1,87	0,45	0,45	40,28	2,32
Iš viso:	99,11	23,85	2336,24	6089,20
(vadovo arba jo įgalioto asmens pareigos) (parašas) (vardas ir pavardė)

Pakeitimai:

1.

Lietuvos Respublikos ūkio ministerija, Įsakymas

Nr. 4-367, 2017-06-26, paskelbta TAR 2017-06-26, i. k. 2017-10765

Dėl Lietuvos Respublikos ūkio ministro 2017 m. birželio 8 d. įsakymo Nr. 4-341 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-T-846 „Mokymai užsienio investuotojų darbuotojams“ projektų finansavimo sąlygų aprašo patvirtinimo“ pakeitimo

2.

Lietuvos Respublikos ūkio ministerija, Įsakymas

Nr. 4-413, 2017-07-13, paskelbta TAR 2017-07-13, i. k. 2017-12179

Dėl Lietuvos Respublikos ūkio ministro 2017 m. birželio 8 d. įsakymo Nr. 4-341 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-T-846 „Mokymai užsienio investuotojų darbuotojams“ projektų finansavimo sąlygų aprašo patvirtinimo“ pakeitimo